pythainlp/thai-wiki-dataset-v4 huggingface dataset:
ซูสีไทเฮา ก่อนแผ่นดินสิ้นสลาย

ซูสีไทเฮา ก่อนแผ่นดินสิ้นสลาย (#เปลี่ยนทาง) เป็นละครโทรทัศน์ สร้างจากการความร่วมมือของสถานีโทรทัศน์เอ็นเอชเคของญี่ปุ่น กับสถานีโทรทัศน์เอชบีเอ็นของจีน นำแสดงโดย ทะนะกะ ยูโกะ, โย่ว เซ่าจวิน, โจว อี้ฉี, จาง ป๋อ, อิง เถา
ทีวีไทยนำมาฉายในประเทศไทยทุกวันพฤหัสบดีและวันศุกร์ เวลา 20.20-21.00 น. ออกอากาศครั้งแรกในประเทศไทยเมื่อคืนวันพฤหัสบดีที่ 11 พฤศจิกายน พ.ศ. 2554 และออกอากาศอีกครั้งทุกวันเสาร์และวันอาทิตย์ เวลา 18.30-19.30 น. ทางไทยรัฐทีวี ตั้งแต่วันเสาร์ที่ 2 มกราคม พ.ศ. 2559 ใช้ชื่อว่า "ซูสีไทเฮา หงส์เหนือบัลลังก์" 
เนื้อเรื่อง.
ซูสีไทเฮา เป็นเรื่องราวที่เกิดขึ้นในยุคปลายราชวงศ์ชิง ในรัชสมัยสมเด็จพระจักรพรรดิกวางสู (จางโป๋) สมเด็จพระจักรพรรดิหนุ่มแห่งราชวงศ์ชิง ผู้มุ่งปรารถนาที่ปฏิรูปการปกครองของประเทศ เพราะเล็งเห็นการที่ประเทศจะตกต่ำเพราะการแผ่อิทธิพลจากมหาอำนาจชาติตะวันตก แต่มี พระนางซูสีไทเฮา (ทะนะกะ ยูโกะ) ซึ่งเป็นผู้อุปถัมภ์พระองค์มาแต่ทรงพระเยาว์ เป็นผู้ครองอำนาจทั้งในวังหลวงและอำนาจทั้งปวงในการปกครองประเทศ 
โดยมีเนื้อหาที่เป็นการช่วงชิงอำนาจอย่างมีชั้นเชิงระหว่าง พระนางซูสีไทเฮา และ สมเด็จพระจักรพรรดิกวางสู ซึ่งในเนื้อเรื่องได้แสดงให้เห็นถึงความเจ็บปวดที่ซ่อนอยู่ลึก ๆ ภายในพระราชหฤทัยของพระนางซูสีไทเฮา ที่พยายามจะกุมอำนาจไว้ให้ตลอด โดยที่เรื่องราวจะเล่าผ่านจาก 2 ตัวละคร คือ หลี่ชุนอวิ๋น (โย่ว เซ่าจวิน) ขันทีและนักแสดงงิ้วคนโปรดของพระนางซูสีไทเฮา ซึ่งเล่าในมุมมองของพระนางซูสีไทเฮา และ เหลียงเหวินซิ่ว (โจว อี้ฉี) จอหงวนหนุ่มที่สุดในประวัติศาสตร์ราชวงศ์ ซึ่งเป็นพี่ชายคนโตของ หลี่ชุนอวิ๋น เล่าในมุมมองของสมเด็จพระจักรพรรดิกวางสู
เบื้องหลัง.
ซูสีไทเฮาเป็นละครโทรทัศน์ที่เกิดจากการร่วมมือกันของ 2 ประเทศ คือ จีนและญี่ปุ่น สร้างมาจากบทประพันธ์ในชื่อเดียวกันนี้ของ อะซะดะ จิโระ นักเขียนชาวญี่ปุ่น ในปี พ.ศ. 2539 
และได้ ทะนะกะ ยูโกะ นักแสดงหญิงชาวญี่ปุ่นในวัย 55 ปี ผู้ซึ่งมีชื่อเสียงมาจากละครโทรทัศน์ของญี่ปุ่นเรื่อง "สงครามชีวิตโอชิน" (おしん "Oshin") ที่ได้รับความนิยมอย่างมากทั้งในจีนและญี่ปุ่นในยุคทศวรรษที่ 80 มารับบท พระนางซูสีไทเฮา สตรีผู้มีชื่ออย่างมากในประวัติศาสตร์จีน ทะนะกะได้บ่ายเบี่ยงที่จะรับบทนี้มาโดยตลออด เพราะเห็นว่าบทนี้เคยมีนักแสดงหลายคนรับมาแล้ว แต่เมื่อได้อ่านบทประพันธ์แล้วก็เปลี่ยนใจ และถือว่าเป็นงานหนักอีกครั้งหนึ่งในชีวิตการแสดง
เมื่อประกาศรายชื่อนักแสดงที่จะมารับบทพระนางซูสีไทเฮาแล้ว ก็ได้เกิดเป็นประเด็นถกเถียงขึ้นในจีนถึงเรื่องความเหมาะสมในการรับบทตัวละครนำของเรื่อง อย่าง พระนางซูสีไทเฮา ของทะนะกะ ซึ่งเป็นนักแสดงชาวญี่ปุ่น 
ในญี่ปุ่น ละครออกอากาศทางสถานีเอ็นเอชเคครั้งแรกในวันที่ 2 มีนาคม พ.ศ. 2553 และในจีนออกอากาศครั้งแรกทางสถานีปักกิ่งในวันที่ 14 มีนาคม ปีเดียวกันนี้
ในไทย ออกอากาศครั้งแรกในวันที่ 11 พฤศจิกายน พ.ศ. 2554 ต่อจาก "ขอรักลูกทุกฤดูกาล" (白い春, White Spring)
หนุ่มทิพย์

หนุ่มทิพย์ เป็นละครโทรทัศน์ไทย จากบทประพันธ์ ว.วินิจฉัยกุล สร้างเป็นละครโทรทัศน์ทั้ง 2 ครั้ง คือ ในปี พ.ศ. 2530 และ พ.ศ. 2542 ออกอากาศทางสถานีโทรทัศน์กองทัพบกช่อง 7 และสร้างโดยดาราวิดีโอทั้ง 2 ครั้ง
เนื้อเรื่อง.
เด่นชาติ หรือ ตาเด่น ชายหนุ่มแห่งคลองตาขาว จังหวัดนครปฐม ถูกรถสิบล้อพุ่งเสยในงานแต่งงานตัวเอง เมื่อเด่นตายไปแล้วได้ขึ้นสวรรค์ แต่ก็อยู่บนสวรรค์ไม่ได้ เพราะไม่มีชื่อในบัญชี จึงถูกไล่ไปลงนรก พอลงนรกแล้ว ปรากฏว่ายมทูตต้องให้เด่นชาติฟื้นขึ้นมาอีกที เพราะเกิดความผิดพลาดในระบบบัญชีนรก (แต่ในปี 2542 ได้เปลี่ยนเนื้อเรื่องเป็นเด่นไปแก้ไข เพิ่มอายุไขในบัญชีระบบคอมพิวเตอร์ของนรกเพิ่มขึ้นอีก 50 ปี) เมื่อเด่นฟื้นมาแล้ว จึงมีญาณพิเศษมองเห็นและติดต่อกับสิ่งลี้ลับเหนือธรรมชาติต่าง ๆ ได้ ทั้ง ยมทูต, กระสือ, เงือก, เทวดา ตลอดจน เจ้าพ่อเจ้าแม่ พร้อมกับเรื่องวุ่นวายต่าง ๆ ที่เกิดขึ้นตามมาที่สะเทือนความเชื่อของคนคลองตาขาว ขณะที่เด่นเองก็ต้องขอ แฟนใหม่ แต่งงานอีกครั้ง แต่ว่าที่แม่ยายไม่ยิมยอมเพราะหาว่าเด่นบ้าที่อ้างว่าเห็นวิญญาณต่าง ๆ
เบื้องหลัง.
หนุ่มทิพย์ สร้างมาจากนวนิยายในชื่อเดียวกันของ "แก้วเก้า" (นามปากกาของ คุณหญิงวินิตา ดิถียนต์) เป็นเรื่องราวของเด่น ชายหนุ่มแห่งคลองตาขาว จังหวัดนครปฐม (เป็นชื่อที่สมมุติขึ้น) ที่มีญาณพิเศษสามารถติดต่อกับสิ่งลี้ลับเหนือธรรมชาติต่าง ๆ ได้ ถือเป็นละครประเภทตลกจินตนิมิตและแฝงไว้ด้วยประเด็นเสียดสีสังคม
รายชื่อนักแสดงฉบับละครโทรทัศน์.
ออกอากาศหลังข่าวภาคค่ำในเวลา 20.30-22.00 น.
อัมรินทร์ สิมะโรจน์

อัมรินทร์ สิมะโรจน์ ชื่อเล่น หลุยส์ เกิด 26 สิงหาคม 2520 เป็นนักแสดง, นักธุรกิจและนักการเมืองชาวไทย
ประวัติ.
อัมรินทร์ สิมะโรจน์ เป็นบุตรชายของ นายมงคล สิมะโรจน์ อดีตรองผู้ว่าราชการกรุงเทพมหานครและอดีตนักการเมืองพรรคประชาธิปัตย์ กับอภิญญา สิมะโรจน์ และเป็นน้องชายแท้ ๆ ของ นายภิมุข สิมะโรจน์ เลขานุการผู้ว่าราชการกรุงเทพมหานคร(นาย ชัชชาติ สิทธิพันธุ์)อดีตรองหัวหน้าพรรคกล้า อดีตสมาชิกสภาผู้แทนราษฎร พรรคไทยรักไทย เขตบางพลัด
จบการศึกษาระดับปริญญาตรี จากคณะวิศวกรรมศาสตร์ จุฬาลงกรณ์มหาวิทยาลัย, ปริญญาโท เศรษฐศาสตร์บริหาร จุฬาลงกรณ์มหาวิทยาลัย และปริญญาโท ทางด้านบริหารธุรกิจ จาก University of York ประเทศอังกฤษ
เข้าสู่วงการบันเทิงในราวปี พ.ศ. 2541 ด้วยการชนะเลิศการประกวด Mr. Top Model และถูกชักชวนจาก สุรางค์ เปรมปรีดิ์ ให้มาเป็นนักแสดงในบทนำ สังกัดช่อง 7 มีผลงานละครโทรทัศน์เรื่องต่าง ๆ เช่น หนุ่มทิพย์ ในปี พ.ศ. 2542, แม่มดเจ้าเสน่ห์, ทายาทอสูร ในปี พ.ศ. 2544 และจิตสังหาร ในปี พ.ศ. 2545 ต่อมาได้เปลี่ยนมารับบทร้าย เช่น ปลาบู่ทอง ในปี พ.ศ. 2552 และเพลงรักข้ามภพ ในปีเดียวกัน เป็นต้น
นอกจากการแสดงแล้ว ก่อนเข้าวงการบันเทิงยังเคยรับราชการในกระทรวงอุตสาหกรรม และยังเป็นนักธุรกิจด้วยการมีกิจการเป็นของตนเองในฐานะกรรมการผู้จัดการ บริษัท แววดัง ซึ่งเป็นธุรกิจประเภทบันเทิง และเป็นนักวิเคราะห์หลักทรัพย์ประจำ บริษัท หลักทรัพย์ไทยพาณิชย์ อีกทั้งเป็นนักการเมืองท้องถิ่นด้วยการลงสมัครเลือกตั้งเป็น ส.ก. (สมาชิกสภากรุงเทพมหานคร) ของเขตบางพลัด สังกัดพรรคไทยรักไทย แต่มิได้รับการเลือกตั้ง เพราะแพ้ไปด้วยคะแนนเพียง 67 คะแนนเท่านั้น
ปัจจุบันทำงานตำแหน่ง รองกรรมการผู้จัดการ บริษัท ซัสโก้ จำกัด (มหาชน)
ชีวิตส่วนตัว สมรสกับสกุลรัตน์ อัศวนิเวศน์ (จ๊อย) ไปเมื่อเดือนพฤศจิกายน พ.ศ. 2552 มีลูกชาย 2 คน
ฟุตซอลโลก 2012

การแข่งขันฟุตซอลโลก 2012  นับเป็นการแข่งขันฟุตซอลโลกครั้งที่ 7 ซึ่งจัดขึ้นที่ประเทศไทย ในช่วงวันที่ 1 – 18 พฤศจิกายน พ.ศ. 2555 มีทีมชาติต่างๆเข้าร่วมแข่งขันทั้งสิ้น 24 ทีม
การเสนอตัวเป็นเจ้าภาพ.
เจ้าภาพ
ประเทศที่เสนอตัว
ทีมที่ผ่านเข้ารอบสุดท้าย.
ทีมเจ้าภาพ.
ฟุตซอลทีมชาติไทย ได้ผ่านเข้ารอบอัตโนมัติ เนื่องจากเป็นเจ้าภาพจัดการแข่งขัน
สถานที่แข่งขัน.
ต่อไปนี้เป็นสนามกีฬาในร่มที่ใช้ในการแข่งขัน
หลังจากคณะทำงานของสหพันธ์ฟุตบอลนานาชาติ (ฟีฟ่า) ประเมินความพร้อมใช้งานของสนาม"บางกอกฟุตซอลอารีนา" ในวันที่ 6 พฤศจิกายน พ.ศ. 2555 คณะกรรมการฟุตซอลของฟีฟ่า มีมติให้ยกเลิกการใช้สนามดังกล่าว เนื่องจากการก่อสร้างไม่เป็นไปตามมาตรฐานความปลอดภัยที่ฟีฟ่ากำหนด เป็นผลให้ฟีฟ่าประกาศย้ายสถานที่แข่งขัน ตั้งแต่รอบก่อนรองชนะเลิศ เฉพาะนัดที่กำหนดว่าจะแข่งขันที่สนามแห่งนี้ โดยเปลี่ยนไปใช้อาคารกีฬานิมิบุตร กรีฑาสถานแห่งชาติ ในรอบก่อนรองชนะเลิศ และอินดอร์ สเตเดียม หัวหมาก ในรอบรองชนะเลิศ กับนัดชิงชนะเลิศตามลำดับ
ผู้ตัดสิน.
ด้านล่างนี้เป็นรายชื่อผู้ตัดสินในการแข่งขันฟุตซอลชิงแชมป์โลก 2012
<templatestyles src="Col-begin/styles.css"/>
การจับสลากแบ่งกลุ่ม.
24 ประเทศที่เข้าแข่งขันครั้งนี้ จะแบ่งเป็น 6 กลุ่ม กลุ่มละ 4 ประเทศ. ผู้ที่ได้อันดับที่ 1 กับอันดับที่ 2 ของแต่ละกลุ่ม และ 4 ทีมที่มีคะแนนดีที่สุดจากอันดับที่ 3 ของแต่ละกลุ่มจะเข้ารอบ 16 ทีมสุดท้าย ตามตารางการแข่งขันที่ได้จับสลากแบ่งสาย เมื่อวันที่ 24 สิงหาคม พ.ศ. 2555
การตลาด.
สิทธิการออกอากาศ.
สหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ในทั้ง 52 นัดของการแข่งขันครั้งนี้ ซึ่งอยู่ในช่วงเวลา 17:00-19:00 น., 19:00-21:00 น. และ 21:00-23:00 น. ให้แก่บริษัท อาดามัสเวิลด์ จำกัด โดยทำสัญญาให้แพร่ภาพทางสถานีโทรทัศน์โมเดิร์นไนน์ ของบริษัท อสมท จำกัด (มหาชน) ทำการถ่ายทอดสดจำนวน 26 นัดแข่งขัน โดยเฉพาะที่ฟุตซอลทีมชาติไทยลงเล่น และสถานีโทรทัศน์ทีสปอร์ต ของการกีฬาแห่งประเทศไทย ทำการถ่ายทอดสดจำนวน 29 นัดแข่งขัน ร่วมกับการถ่ายทอดบันทึกการแข่งขันอีก 23 นัดแข่งขัน ทั้งนี้ในการถ่ายทอดสดทุกนัด จะไม่มีภาพยนตร์โฆษณาคั่นระหว่างการแข่งขัน
13 ฮ่องเต้ตำนานจักรพรรดิราชวงศ์ชิง

13 ฮ่องเต้ตำนานจักรพรรดิราชวงศ์ชิง  ซีรีส์ชุดของสถานีโทรทัศน์ ATV ของฮ่องกง นับเป็นซีรีส์ชุดใหญ่ ด้วยการออกอากาศนานถึง 5 ปี โดยแบ่งเนื้อหาออกเป็นภาคใหญ่ ๆ ทั้งหมด 4 ภาค
เป็นเรื่องราวของของประวัติศาสตร์จีนยุคราชวงศ์ชิง ตั้งแต่ยุคบุกเบิกและก่อตั้งราชวงศ์ไปจนกระทั่งมาถึงการล่มสลาย นำแสดงโดยนักแสดงมากมาย อาทิ หวังเหว่ย (รับบทเป็น พระเจ้าหนูเอ่อร์ฮาชื่อ), เหมียว เข่อซิ่ว (รับบทเป็น เซี่ยวจฺวังไทเฮา), หมีเซียะ (รับบทเป็น ซูสีไทเฮา), ทัง เจิ้นเย่ (รับบทเป็น จักรพรรดิกวังซฺวี่), ชี เหม่ยเจิน (รับบทเป็น สมเด็จ พระมเหสีเจิน) เป็นต้น
เนื้อเรื่อง.
ภาคแรก (滿清十三皇朝)
กำเนิด ชิงไทจงฮ่องเต้ จักรพรรดิบนหลังม้า ปฐมกษัตริย์ หวงไท่จี๋ ซุนจื่อ และคังซี
เป็นเรื่องราวในตอนต้นของราชวงศ์ชิง ตั้งแต่ ค.ศ. 1582-ค.ศ. 1722 ที่เป็นการบุกเบิกและสร้างราชวงศ์ชิง โดย นูรฮาชี ที่ได้รับสมัญญานามว่า "จักรพรรดิ์บนหลังม้า" มาจนถึง หวงไท่จื้อ พระราชบุตร และผ่านมายัง คังซี พระจักรพรรดิผู้ยิ่งใหญ่ผู้สร้างความมั่นคงให้แก่แผ่นดิน
ในภาคนี้มีทั้งหมด 68 ตอน ออกอากาศตั้งแต่วันที่ 7 กันยายน-11 ธันวาคม ค.ศ. 1987
ภาคสอง (滿清十三皇朝2)
จักรพรรดิบัลลังก์เลือด ยงเจิ้ง จักรพรรดิเจ้าสำราญ เฉียนหลง ศึกล่าบัลลังก์ทอง เจียชิ่ง และ บัลลังก์รัก บัลลังก์เลือด เต้ากวง
เป็นเรื่องราวในยุคกลางราชวงศ์ เมื่อคังซีเสด็จสวรรคต องค์ชาย 4 ได้ขึ้นครองราชย์ในพระนาม ยงเจิ้ง ท่ามกลางเสียงครหาว่าเป็น "จักรพรรดิบลลังก์เลือด" เพราะได้ราชสมบัติมาจากแก่งแย่งชิงกันเองในหมู่พี่น้อง ก่อนจะส่งผ่านมายังยุคของ เฉียนหลง จักรพรรดิเจ้าสำราญผู้มีสีสันและเรื่องราวเล่าขานต่าง ๆ มากมายในรัชสมัยนี้ ก่อนจะส่งมายังยุคของ เจียชิ่ง องค์ชาย 15 ที่ขึ้นครองราชย์ต่อจากพระราชบิดาที่ยังคงครองอำนาจอยู่ ทำให้ไม่อาจมีพระราชอำนาจอย่างเต็มที่ได้นัก ก่อนที่จะจบลงที่รัชกาลของ เต้ากวัง หรือองค์ชาย 4 หมิ่นหนิง ที่บ้านเมืองถึงคราวระส่ำ เงินพระคลังเริ่มหดหาย ประกอบกับการรุกรานของมหาอำนาจชาติตะวันตก ในสงครามฝิ่น
ในภาคนี้มีทั้งหมด 50 ตอน ออกอากาศตั้งแต่วันที่ 29 มิถุนายน-7 กันยายน ค.ศ. 1988
ภาคสาม (血染紫禁城)
หลั่งเลือดชิงบังลังก์ เสียนเฟิง และถงจื่อ
เป็นรัชกาลจักรพรรดิเสียนเฟิงที่ขึ้นครองราชย์ต่อจากพระราชบิดาเต้ากวง ด้วยพระพลานามัยที่ไม่สมบูรณ์ แต่ทว่าได้แสดงออกให้เห็นว่าทรงมีความเมตตาจึงได้รับแต่งตั้ง เป็นยุคที่ซูสีไทเฮาได้รุ่งเรืองในฐานะนางสนมเอกและขึ้นกุมอำนาจในวังหลวง โดยที่ทั้ง 2 พระนาง คือ พระนางซูสีไทเฮาและพระนางซูอันไทเฮา ได้ออกว่าราชการหลังม่านของ ถงจื่อ พระโอรสของซูสีไทเฮา ที่ขึ้นครองราชย์ด้วยพระชนมายุเพียง 5 ขวบ
ในภาคนี้มีทั้งหมด 20 ตอน ออกอากาศตั้งแต่วันที่ 5 เมษายน-20 กันยายน ค.ศ. 1990
ภาคสี่ (危城爭霸)
ล้างชาติราชวงศ์ชิง ปูยี จักรพรรดิองค์สุดท้าย
ยุคสุดท้ายของราชวงศ์ชิง เมื่อถึงการสิ้นพระชนม์ของจักรพรรดิกวงสู ปูยีได้ขึ้นครองราชย์แทน ด้วยการเป็นหุ่นเชิดของพระนางซูสีไทเฮาต่อไป และได้เป็นจักรพรรดิองค์สุดท้ายในหน้าประวัติศาสตร์จีน ด้วยการสละราชบัลลังก์ในปี ค.ศ. 1911 สิ้นสุดราชวงศ์ชิงที่มีอายุกว่า 268 ปี และถือเป็นการสิ้นสุดระบอบสมบูรณาญาสิทธิราชย์ของจีนที่ปกครองอย่างต่อเนื่องยาวนานกว่า 4,000 ปี
ในภาคนี้มีทั้งสิ้น 20 ตอน ออกอากาศตั้งแต่วันที่ 27 เมษายน-22 พฤษภาคม ค.ศ. 1992
การออกฉายในประเทศไทย.
สำหรับในประเทศไทย ได้ออกอากาศทางสถานีโทรทัศน์ไททีวีช่อง 2 ในกลางปี พ.ศ. 2550 ในเวลา 20.00 น. พร้อมกับมีการจำหน่ายวีซีดีซีรีส์พร้อมกันด้วย ซึ่งมีด้วยกันทั้งหมด 17 แผ่น
ศูนย์คชศึกษา

หมู่บ้านช้าง ตั้งอยู่ที่บ้านตากลาง ตำบลกระโพ อำเภอท่าตูม จังหวัดสุรินทร์ เป็นศูนย์เลี้ยงช้างที่มีขนาดใหญ่ที่สุดในประเทศไทย และที่สุดในโลก
ได้มีการนำช้าง 6 เชือกมาแสดงวาดภาพ เตะลูกฟุตบอล ฯลฯ เป็นต้น การแสดงมี 2 รอบ คือ 10.00 และ 14.00
สามารถขึ้นขี่ช้างได้วน 1 รอบได้ โดยใช้บันไดไม้ถาวรขึ้นช้าง ค่าโดยสารคนละ 20 บาท ช้าง 1 เชือก เด็กๆ ขึ้นได้ 4 คน
จำหน่ายตุกตาช้าง เครื่องประดับต่างๆ เป็นต้น
มีหลายที่ แต่ละที่จะมีช้าง 1 เชือก หรือช้างแม่ลูกคู่กัน
บ้านอาศัยของควาญช้าง
เป็นลูกช้างคู่แฝดกัน ซึ่งเป็นลูกช้างแฝดคู่แรกของโลก
มีการนำขี้ช้างมาบดและดัดแปรงให้เป็นกระดาษสา
มีเจดีย์ครอบหลุมศพเอาไว้ พร้อมบอกประเภทช้าง ชื่อช้าง และควาญเจ้าของ ช้างที่ล้มตายมีอายุมากที่สุดคือ "พังแดง อายุ 80 ปี"
ลุยบ้าเลือด

ลุยบ้าเลือด  เป็นภาพยนตร์แอ๊คชั่นสัญชาติฮ่องกง นำแสดงโดย เจิ้น จื่อตัน, กู่ เทียนเล่อ, ฟ่าน ปิงปิง, หลี่ เหลียงเหว่ย และ โจว เจ้าหลง กำกับการแสดงโดย วิลสัน ยิป
เนื้อเรื่อง.
ผู้กองหม่าจุ่น (เจิ้น จื่อตัน) และวิลสัน (กู่ เทียนเล่อ) 2 ตำรวจคู่หู ที่ฝ่ายแรกต้องการจะจับกุมแก๊งอาญากรรม "3 พี่น้อง" ชาวเวียดนามอพยพ ที่ก่อคดีไว้มากกมาย จนส่งฝ่ายหลังแฝงตัวเข้าไปอยู่ในแก๊งค์ด้วย เพราะหาหลักฐานการกระทำความผิดที่จะมัดตัวทั้ง 3 ไม่ให้ติดหลุด แต่ทว่าแก๊งค์โจรดังกล่าวนั้นสุดแสนจะอันตราย เป็นศูนย์รวมของทั้งความบ้าคลั่ง เหี้ยมโหด แล้วยังฉลาดเป็นกรด ต่อตีเป็นเลิศ แก๊งค์โจรที่มีผู้นำเป็นพี่น้อง 3 คน ที่ประกอบไปด้วย จาเก่อ (หลี่ เหลียงเหว่ย) ไทเกอร์ (ซิงหยู) และ โทนี่ (โจว เจ้าลอ) วิลสัน ต้องแฝงตัวเข้าไปอยู่กับทั้ง 3 ก็เหมือนกับผูกระเบิดเวลาไว้กับตัว
จนกระทั่งถึงเวลาที่สถานการณ์ทุกอย่างสุกงอม หลักฐานถูกเก็บรวมรวบพร้อม วิลสัน กลับถูกเปิดโปงก่อนการจับกุมจะเรียบร้อย เขาโดนทำร้าย บาดเจ็บสาหัส จนต้องกลายเป็นคนพิการ ส่วนพวกอาญากร ไทเกอร์ กับโทนี่ หนีรอดการจับกุมไปได้อย่างเฉียดฉิว ส่วนพี่ใหญ่ จาเก่อ ถูกเจ้าหน้าที่จับกุมตัวไว้รอคอยการพิจารณาคดีหลักฐาน และโดยเฉพาะอย่างยิ่งพยาน นั้นพร้อมที่จะพา จาเก่อ เข้าไปอยู่ในคุก
เวลาผ่านไป 3 เดือน วิลสัน ออกมาพักพื้น รอการกลับไปรับราชการ เรื่องที่เขาขาเสียจากการปฏิบัตหน้าที่ก็ดูเหมือนจะรบกวนจิตใจของ เขา และผู้กองหม่า มาโดยตลอด ทำให้ไม่สามารถเขาหน้ากันติดได้เหมือนเดิม ก็ได้แต่รอเวลาให้ความบาดหมางลดน้อยลง ในขณะที่ทุกอย่างจะเหมือนจะเข้าที่ ความวิบัติ และความวุ่นวายก็เวียนมาอีกหน
เมื่อสองโจร ไทเกอร์ และโทนี่ กลับมาสู่ฮ่องกงอีกครั้ง เพื่อช่วยเหลือพี่ชาย พยานในคดีของจาเก่อ คนแล้วคนเล่าถูกสังหาร จนกระทั่งเหลือเพียง วิลสัน เท่านั้นที่จะสามารถขึ้นให้การชี้ตัวจาเก่อ ในการพิจารณาคดีได้ เพราะฉะนั้นหมายความว่าชีวิตของเขาอยู่ในอันตราย นั้นยังไม่ร้ายเท่ากันชีวิตของ จูลี่ (ฟ่าน ปิงปิง) แฟนสาวของวิลสัน ผู้กองหม่าเป็นคนเดียวที่จะหยุดยั้งเรื่องร้ายต่าง ๆ และปกป้องชีวิตของคนทั้งคู่ ในไม่ใช่ในฐานะของมือกฎหมาย แต่เป็นความรับผิดชอบที่ดึงให้วิลสันต้องพบเรื่องต่าง ๆ ที่เกิดขึ้น
เบื้องหลังและคำวิจารณ์.
"Flash Point" เป็นภาพยนตร์แอ๊คชั่นอีกเรื่องที่เป็นการทำงานร่วมกันของ เจิ้น จื่อตัน และ วิลสัน ยิป (ที่ต่อมาทั้งคู่ก้ได้ร่วมงานกันอีกหลายเรื่อง โดยเฉพาะที่ประสบความสำเร็จอย่างมากที่สุดกับ "Ip Man" และ "Ip Man 2") ซึ่งในเรื่องนี้เจิ้น จื่อตัน เป็นผู้อำนวยการสร้างและออกแบบการต่อสู้เองด้วย ซึ่งภาพยนตร์เรื่องนี้ได้ผสมทั้งการต่อสู้แบบสมัยใหม่ที่ใช้อาวุธสงครามและศิลปะการต่อสู้ไว้ในเรื่องด้วย โดยมี โจว เจ้าหลง นักแสดงชาวฮ่องกงที่มีชื่อเสียงในระดับฮอลลีวู้ดจากเรื่อง "The Matrix Reloaded" และ "The Matrix Revolutions" มารับบทโทนี่ ซึ่งเป็นคู่ปรับคนสำคัญของผู้กองหม่าในเรื่อง 
และร่วมด้วยนักแสดงที่มีชื่อเสียงอีกหลายคน เช่น ฟ่าน ปิงปิง, หลี่ เหลียงเหว่ย และ กู่ เทียนเล่อ 
สำหรับการวิจารณ์ ต่อพงษ์ เศวตามร์ บรรณาธิการข่าวบันเทิงของหนังสือพิมพ์ผู้จัดการได้วิจารณ์ไว้ในผู้จัดการออนไลน์ว่า เป็นภาพยนตร์ที่ดูสนุก มันส์ โดยมีประเด็นของตำรวจที่พร้อมจะทำกระทำการอย่างรุนแรงต่ออาชญากรรรมโดยไม่ต้องผ่านกระบวนการใด ๆ ของกฎหมายที่ล่าช้า นับเป็นภาพยนตร์ที่ปลอบประโลมใจในยามที่บ้านเมืองไร้ขื่อแปได้ดีเช่นกัน ในขณะที่บทก็ไหลลื่น นักแสดงทุกคนก็เล่นได้ดี
สำหรับในเว็บไซต์ [[IMDb]] ได้ให้คะแนนภาพยนตร์เรื่องนี้ไป 6.8 ดาว จากทั้งหมด 10 ดาว
แซมพลิง

ในทางดนตรี แซมพลิง หรือ การแซมเพิล  คือการนำบางส่วนของเสียงและเพลง ซึ่งเรียกว่า "แซมเพิล" นำมาใช้ใหม่ในอีกเพลง โดยทั่วไปจะใช้เครื่องแซมเพลอร์ ซึ่งอาจเป็นส่วนหนึ่งในฮาร์ดแวร์หรือโปรแกรมคอมพิวเตอร์ กับดิจิทัลคอมพิวเตอร์ แซมพลิงสามารถทำได้โดยใช้การเปิดเทปวนซ้ำ หรือใช้แผ่นไวนิลเล่นบนเครื่องเล่นจานเสียง คนที่ใช้แซมเพิลนี้อาจเป็นโปรดิวเซอร์เพลงหรือคนทำจังหวะเพลง ถึงแม้ว่าการทำจังหวะสามารถทำได้โดยเครื่องดนตรีสดและเครื่องสังเคราะห์เสียง แซมพลิงก็เป็นวิธีหนึ่งที่คนทำจังหวะมักทำกัน
การใช้แซมเพิลในเพลง อาจใช้ส่วนหนึ่งของเพลง ในส่วนต่าง ๆ เช่น การใช้ท่อนกลองในท่อนนำของเพลง "When the Levee Breaks" โดยเลดเซพเพลิน (Led Zeppelin) ในเพลงของบีสตีบอยส์ (Beastie Boys) ดร. เดร (Dr. Dre) เอ็มมิเน็ม (Eminem) ไมค์ โอลด์ฟิลด์ (Mike Oldfield) ร็อบ ดูแกน (Rob Dougan) โคลด์คัต (Coldcut) ดีเพชโมด (Depeche Mode) และอีเรเชอร์ (Erasure) หรือท่อนริฟฟ์กีตาร์เพลง "Hot Blooded" โดยวงฟอเรนเนอร์ (Foreigner) ในเพลง "Funky Cold Medina" ของโทนี-ล็อก (Tone Loc)
แซมพลิงเกิดขึ้นบ่อยในอุตสาหกรรมดนตรี ยังมีการใช้คำพูดจากภาพยนตร์ จากรายการโทรทัศน์ เช่นเดียวกับการใช้ในดนตรีอีเลกโทรนิก ดนตรีฮิปฮอป ที่ดีเจจะนำมาใส่แบบซ้ำๆ ในเพลง และในเพลงอาร์แอนด์บีร่วมสมัย ที่ใช้กันมาก
ภาษาไตคัง

ภาษาไตคัง (Tay Khang) พบในลาวประมาณ 200 คนที่แขวงคำม่วน อาจจะมีในเวียดนามด้วย จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก เป็นคนละภาษากับภาษาคังในเวียดนาม
อี ซึง-กี

อี ซึง-กี (เกาหลี: ; ฮันจา: ; อักษรโรมัน: Lee Seung-gi; เกิด 13 มกราคม ค.ศ. 1987) เป็นนักร้อง นักแสดง พิธีกร และเอนเตอร์เทนเนอร์ชาวเกาหลีใต้ ในฐานะหนึ่งในคนดังที่ได้รับค่าตอบแทนสูงที่สุดของเกาหลีใต้และเป็นผู้รับรางวัลและคำชื่นชมมากมายรวมถึงรางวัลโกลเดนดิสก์อะวอดส์ สำหรับดนตรี และรางวัลBaeksang Arts Award สำหรับการแสดง อีได้รับการนำเสนอหลายครั้งในรายชื่อ "ผู้ทรงอิทธิพลในเกาหลีของฟอร์บ" ตั้งแต่ปี 2010 และล่าสุดอยู่ในอันดับที่ 6 ในปี 2022 ความสำเร็จของเขาในฐานะนักร้องนักแสดงและพิธีกรทำให้เขาได้รับฉายาว่า "Triple Threat" ผู้ให้ความบันเทิงและทำให้เขากลายเป็นดาราฮันรยู ชั้นนำ 
เขามีเพลงฮิตมากมายในฐานะนักร้อง เช่น "Because You're My Woman", "Return" และ "The Ordinary Man" เขาได้รับการยอมรับมากขึ้นในฐานะนักแสดงและได้รับความนิยมในบางส่วนของเอเชียจากบทบาทนำในละครยอดนิยม เช่น "มรดกรัก ฉบับพันล้านวอน" (2009), "แฟนผม! เป็นจิ้งจอกครับ" (2010), "รักยิ่งใหญ่...หัวใจเพื่อเธอ" (2012), "คัมภีร์ตระกูลจิ้งจอก" (2013), "สายลับน้องใหม่ สไตล์กังนัม" (2014), "ตำนานไซอิ๋วฉบับเกาหลี" (2017-2018), "เจาะแผนลับเครือข่ายนรก" (2019) และ "นักล่ามนุษย์" (2021) เขาเป็นสมาชิกในซีซั่นแรกของรายการวาไรตี้สุดสัปดาห์ "2 วัน 1 คืน" ตั้งแต่เดือนพฤศจิกายน ค.ศ. 2007 ถึงกุมภาพันธ์ ค.ศ. 2012 และเป็นพิธีกรรายการทอล์คโชว์ "สตรองฮาร์ท" ตั้งแต่เดือนตุลาคม ค.ศ. 2009 ถึงเมษายน ค.ศ. 2012 
อีถูกจัดให้ติดอยู่ในรายชื่อ "ผู้ทรงอิทธิพลในเกาหลีของฟอร์บ" ครั้งแรก ในปี 2010 โดยอยู่ในอันดับที่ 7 ต่อมาได้อยู่ในอันดับที่ 4 ในปี 2011 และอันดับที่ 6 ในปี 2012, 2015 และ 2022
ในปี 2021 อีได้รับเลือกให้เป็นหนึ่งในนักแสดง 200 คน (ชาย 100 คนและหญิง 100 คน) ที่จะเข้าร่วมแคมเปญ Korean Actors 200 ซึ่งดำเนินการโดยKorean Film Council (KOFIC)จุดมุ่งหมายของโครงการนี้คือการคัดเลือกนักแสดงที่เป็นตัวแทนปัจจุบันและอนาคตของภาพยนตร์เกาหลีได้ดีที่สุด และแนะนำพวกเขาให้รู้จักกับบุคคลอื่นที่ทำงานในอุตสาหกรรมภาพยนตร์ในต่างประเทศ
ชีวิตส่วนตัว.
รับราชการทหาร.
เมื่อวันที่ 1 กุมภาพันธ์ ค.ศ. 2016 อี ซึง-กี เริ่มรับราชการทหารเป็นเวลา 21 เดือนในฐานะทหารกองประจำการ โดยเข้ารับการฝึกที่ Nonsan Army Recruit Training Center ใน Chungcheongnam-do หลังจากฝึกที่นั่นเป็นเวลา 5 สัปดาห์และได้รับคะแนนสูงสุดในกองร้อยที่เขาฝึก เขาถูกส่งไปทำหน้าที่ที่ได้รับมอบหมายหลังจากเสร็จสิ้นการฝึก ซึ่งเขาได้รับรางวัล Honors Citation มีรายงานว่ามีการมอบรางวัลแก่ทหาร 4 นายจาก 4 กองร้อย กองร้อยละ 1 นาย
ความสัมพันธ์และการแต่งงาน.
อี ซึง-กี คบหากับนักแสดงสาวรุ่นน้องอี ดา-อิน บุตรสาวของนักแสดงหญิงชื่อดังคย็อน มี-รี ที่โด่งดังจากบท แชซังกุง ในแดจังกึม จอมนางแห่งวังหลวง และพระนางฮเยกย็อง ในลีซาน จอมบัลลังก์พลิกแผ่นดิน ตั้งแต่ปลายปี ค.ศ. 2020 ต่อมาในวันอังคารที่ 7 กุมภาพันธ์ ค.ศ. 2023 อี ซึง-กีได้ประกาศหมั้นกับอี ดา-อินในจดหมายที่โพสต์ในบัญชีโซเชียลมีเดียของเขาและจะมีพิธีสมรสในวันอังคารที่ 7 เมษายน ค.ศ. 2023
กลิ่นชะมด

กลิ่นชะมด  เดิมเป็นชื่อเรียกสารที่มีกลิ่นแรงที่ได้มาจากต่อมของกวางชะมดตัวผู้ซึ่งอยู่ระหว่างท้องและอวัยวะเพศ สารนี้ใช้ในการทำน้ำหอมมาตั้งแต่สมัยโบราณและเป็นสารจากสัตว์ที่มีราคาสูงที่สุดสารหนึ่งในโลก คำว่า “muṣká” มาจากภาษาสันสกฤตที่แปลว่า “อัณฑะ” ที่มาหมายถึงสารหลายอย่างที่มีกลิ่นคล้ายกันแม้ว่าจะมีโครงสร้างทางเคมีต่างกัน และอาจจะเป็นสารที่ได้จากสัตว์อื่นที่ไม่ใช่กวาง หรืออาจจะได้จากพืช หรือจากสิ่งที่ทำขึ้นที่ให้กลิ่นเดียวกับกลิ่นดังว่า
กลิ่นชะมดธรรมชาติเป็นสิ่งที่ใช้ในการทำน้ำหอมกันอย่างกว้างขวางมาจนถึงปลายคริสต์ศตวรรษที่ 19 แต่ปัญหาทางราคาและทางจริยธรรมทำให้ต้องหันกันมาใช้กลิ่นชะมดสังเคราะห์แทนที่
จารุลักษณ์กัลยาณี บูรณะนนท์

จารุลักษณ์กัลยาณี บูรณะนนท์ (เดิม: หม่อมเจ้าจารุลักษณ์กัลยาณี รังสิต; 7 สิงหาคม พ.ศ. 2467 - 3 สิงหาคม พ.ศ. 2555) เป็นพระธิดาในสมเด็จพระเจ้าบรมวงศ์เธอ กรมพระยาชัยนาทนเรนทร กับหม่อมเอลีซาเบท รังสิต ณ อยุธยา มีโสทรเชษฐาสององค์คือหม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) และหม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 - 10 กันยายน พ.ศ. 2538) 
หม่อมเจ้าจารุลักษณ์กัลยาณี ได้กราบบังคมทูลลาออกจากฐานันดรศักดิ์แห่งพระราชวงศ์เมื่อวันที่ 24 กรกฎาคม พ.ศ. 2488 เพื่อสมรสกับนายแพทย์เฉลิม บูรณะนนท์ มีโอรสธิดา คือ
ท่านหญิงจารุลักษณ์กัลยาณี ได้รับการทูลเชิญจากโรงเรียนสายปัญญา ในพระบรมราชินูปถัมภ์ ให้ทรงดำรงตำแหน่งผู้อุปการะคนที่ 4 ต่อจากหม่อมเจ้าปิยะรังสิต รังสิต องค์อุปการะองค์ที่ 3 โสทรเชษฐาที่สิ้นชีพตักษัย
จารุลักษณ์กัลยาณี บูรณะนนท์ถึงชีพิตักษัย เมื่อวันที่ 3 สิงหาคม พ.ศ. 2555 พระราชทานเพลิงศพ เมื่อวันที่ 11 สิงหาคม พ.ศ. 2555 ณ เมรุวัดธาตุทอง สิริชันษา 87 ปี
ครอบครัวนี้ ไม่มีปัญหา?

ครอบครัวนี้ ไม่มีปัญหา?  เป็นภาพยนตร์ของผู้กำกับชาวอเมริกัน โนอาห์ บอมบาค เป็นเรื่องราวของพี่ชายน้องชายคู่หนึ่งในบรู๊กลิน ซึ่งพ่อแม่หย่าร้างกันในช่วงคริสต์ทศวรรษ 1980 ชื่อของภาพยนตร์มีที่มาจากแบบจำลองรูปปลาหมึกยักษ์และปลาวาฬสเปิร์มในพิพิธภัณฑ์ธรรมชาติวิทยาแห่งอเมริกา
ภาพยนตร์เรื่องนี้ฉายเป็นครั้งแรกในเทศกาลภาพยนตร์ซันแดนซ์ 2005
จันทรจรัสศรี ไพบูลย์เลิศ

จันทรจรัสศรี ไพบูลย์เลิศ (เดิม: หม่อมเจ้าจันทรจรัสศรี ยุคล; 2 กรกฎาคม พ.ศ. 2480 - 17 พฤศจิกายน พ.ศ. 2548) มีพระนามลำลองว่า ท่านหญิงเล็ก เป็นพระธิดาองค์ใหญ่ในพระเจ้าวรวงศ์เธอ พระองค์เจ้าอนุสรมงคลการ ประสูติแต่ฟองจันทร์ ศิริวัติ (เดิม: เจ้าฟองจันทร์ อินทขัติย์ ธิดาของเจ้าน้อยอินทร์ถา อินทขัติย์ กับเจ้าแม่บัวจิ๋น อินทขัติย์) เมื่อวันที่ 2 กรกฎาคม พ.ศ. 2480 มีน้องร่วมบิดามารดาหนึ่งองค์ คือภุมรีภิรมย์ เชลล์ (เดิม: หม่อมเจ้าภุมรีภิรมย์ ยุคล) มีน้องร่วมบิดาหกองค์ และมีน้องร่วมมารดาหนึ่งคน ชื่อ เพียงจันทร์ ภูมมะภูติ
หม่อมเจ้าจันทรจรัสศรีได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์ เมื่อเดือนตุลาคม พ.ศ. 2508 เพื่อสมรสกับประพันธ์ ไพบูลย์เลิศ มีบุตรชายสองคน คือ
ในปี พ.ศ. 2526 จันทรจรัสศรีได้เข้าถวายงานพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ในตำแหน่งคุณข้าหลวงผู้ใหญ่ จนถึงปี พ.ศ. 2543 ได้กราบทูลลา เนื่องจากพลานามัยด้อยลง ทรงก่อตั้งและเป็นอดีตประธานโรงพยาบาลรักษาใจ วังกาบรางธรรมสถาน อำเภอภูเพียง จังหวัดน่าน ทรงก่อตั้งและดำรงตำแหน่งเป็นประธานกรรมการ มูลนิธิท่านหญิงจันทรจรัสศรี ยุคล ซึ่งเป็นมูลนิธิเพื่อวัตถุประสงค์ในด้านการสาธารณกุศล ด้านการศึกษา และพัฒนาเด็กและเยาวชนไทย
จันทรจรัสศรี ยุคล ถึงชีพิตักษัยด้วยโรคหอบหืดรุนแรงเมื่อวันที่ 17 พฤศจิกายน พ.ศ. 2548 ที่โรงพยาบาลไทยนครินทร์ กรุงเทพมหานคร ขณะชันษา 68 ปี
อารยธรรมเฮลเลนิสต์

อารยธรรมเฮลเลนิสต์  เป็นจุดสูงสุดของความมีอิทธิพลของอารยธรรมกรีกในโลกยุคโบราณตั้งแต่ราวปี 323 จนถึงราวปี 146 ก่อนคริสต์ศตวรรษ (หรืออาจจะดำเนินต่อมาถึงปี 30 ก่อนคริสต์ศตวรรษก็เป็นได้) เป็นสมัยที่ตามมาจากสมัยกรีกคลาสสิก (Classical Greece) และตามมาทันทีด้วยการปกครองของโรมในบริเวณที่เคยปกครองโดยหรือมีอิทธิพลจากกรีซ – แม้ว่าวัฒนธรรม ศิลปะ และวรรณคดีของกรีซจะยังคงมีอิทธิพลต่อสังคมของโรมัน ที่ชนชั้นสูงจะพูดและอ่านภาษากรีกได้ดีพอ ๆ กับภาษาละติน หลังจากชัยชนะต่อจักรวรรดิเปอร์เชียโดยอเล็กซานเดอร์มหาราชแห่งมาซิดอนกรีกแล้ว ราชอาณาจักรมาซิโดเนียต่าง ๆ ก็ได้รับการก่อตั้งขึ้นทั่วบริเวณเอเชียตะวันตกเฉียงใต้ (ตะวันออกใกล้ และ ตะวันออกกลาง) และทางตะวันออกเฉียงเหนือของแอฟริกา (ส่วนใหญ่ในอียิปต์โบราณ) ซึ่งเป็นผลให้วัฒนธรรมและภาษากรีกเผยแพร่ไปยังดินแดนต่าง ๆ ที่ก่อตั้งขึ้น และในทางกลับกันอาณาจักรใหม่ที่ก่อตั้งขึ้นต่างก็รับวัฒนธรรมท้องถิ่นเข้ามาใช้ตามแต่จะสะดวกและมีประโยชน์
ฉะนั้นอารยธรรมเฮลเลนิสต์จึงเป็นอารยธรรมที่ผสานระหว่างอารยธรรมกรีกกับอารธรรมของตะวันออกใกล้ ตะวันออกกลาง และเอเชียตะวันตกเฉียงใต้ และแยกตัวจากทัศนคติเดิมของกรีกต่ออารธรรมอื่นที่เคยถือว่าอารยธรรมที่ไม่ใช่วัฒนธรรมกรีกเป็นอารธรรมของ "อนารยชน" แต่การผสานระหว่างอารยธรรมกรีกและอารยธรรมที่ไม่ใช่กรีกจะมากน้อยเท่าใดนั้นก็ยังเป็นเรื่องที่โต้แย้งกันอยู่ แต่แนวโน้มของความเห็นที่ตรงกันชี้ให้เห็นว่าเป็นการปรับรับวัฒนธรรมใหม่เป็นพฤติกรรมที่อยู่ในหมู่ชนชั้นสูงเท่านั้นส่วนประชากรโดยทั่วไปก็คงอาจจะดำรงชีวิตเช่นที่เคยทำกันมา
สมัยเฮลเลนิสต์

สมัยเฮลเลนิสต์  เป็นสมัยที่เริ่มขึ้นหลังจากอเล็กซานเดอร์มหาราชแห่งมาซิดอนได้รับชัยชนะต่อจักรวรรดิอะคีเมนิด ในช่วงนี้อารยธรรมของกรีกก็ขึ้นถึงจุดสูงสุดทั้งในยุโรปและเอเชีย มักจะถือกันว่าเป็นสมัยคาบเกี่ยว (transition) หรือบางครั้งก็เกือบจะถือว่าเป็นสมัยของความเสื่อมโทรมหรือสมัยของการใช้ชีวิตอันเกินเลย (decadence) ระหว่างความรุ่งเรืองของสมัยกรีกคลาสสิก (Classical Greece) กับการเริ่มก่อตัวของจักรวรรดิโรมัน สมัยเฮลเลนิสต์ถือกันว่าเริ่มขึ้นหลังจากการเสด็จสวรรคตของอเล็กซานเดอร์มหาราชในปี 323 ก่อนคริสต์ศตวรรษ จนมาสิ้นสุดลงราวปี 146 ก่อนคริสต์ศตวรรษซึ่งเป็นปีที่สาธารณรัฐโรมันได้รับชัยชนะต่อดินแดนสำคัญของกรีซ หรืออาจจะดำเนินต่อมาถึงปี 30 ก่อนคริสต์ศตวรรษเมื่อมาเสียราชอาณาจักรทอเลมีในอียิปต์แก่จักรวรรดิโรมันซึ่งเป็นดินแดนสุดท้ายที่ยังคงรักษาอารยธรรมเฮลเลนิสต์ สมัยเฮลเลนิสต์เป็นสมัยทีเป็นการก่อตั้งราชอาณาจักร และเมืองต่าง ๆ ของกรีกในเอเชียและแอฟริกา
ตะวันออกใกล้

ตะวันออกใกล้  เป็นภูมิภาคข้ามทวีปรอบเมดิเตอร์เรเนียนตะวันออก ครอบคลุมพื้นที่บางส่วนของเอเชียตะวันตก บอลข่าน และแอฟริกาเหนือ ซึ่งรวมพระจันทร์เสี้ยวอันอุดมสมบูรณ์ในอดีต ลิแวนต์ อานาโตเลีย เทรซตะวันออก และอียิปต์ ศัพท์นี้เดิมใช้เรียกจักรวรรดิออตโตมัน แต่ปัจจุบันมีคำนิยามหลายแบบตามแวดวงวิชาการที่แตกต่างกัน ศัพท์ "ตะวันออกใกล้" เคยใช้ในฐานะทางเชื่อมกับ"ตะวันออกกลาง" (อิหร่านถึงพม่า) และ"ตะวันออกไกล" (ตั้งแต่จีนเป็นต้นมา) รวมกันรู้จักกันในชื่อ “3 ตะวันออก” (3 Easts) และเคยเป็นศํพท์แยกกันจาก "ตะวันออกกลาง" ในการใช้งานสมัยก่อนและการใช้งานอย่างเป็นทางการของอังกฤษ ปัจจุบัน คำว่า "ตะวันออกใกล้" กับ "ตะวันออกกลาง" สามารถใช้แลกเปลี่ยนกันได้ 
เนชั่นแนล จีโอกราฟิกรายงานวา่ศัพท์ "ตะวันออกใกล้" และ "ตะวันออกกลาง" ใช้เรียกพื้นที่เดียวกัน และ "ยอมรับกันโดยทั่วไปว่าประกอบด้วยประเทศในคาบสมุทรอาหรับ, ไซปรัส, อียิปต์, อิรัก, อิหร่าน, อิสราเอล, จอร์แดน, เลบานอน, ดินแดนปาเลสไตน์, ซีเรีย และตุรกี" ส่วนอัฟกานิสถานมักรวมอยู่ในนี้ด้วย 
ใน ค.ศ. 1997 องค์การอาหารและการเกษตร (FAO) แห่งสหประชาชาติให้คำนิยามที่คล้ายกัน แต่ได้รวมอัฟกานิสถาน ส่วนของภูมิภาคที่อยู่ในเอเชีย (ไม่นับอียิปต์ บอลข่าน และเทรซ) "ปัจจุบันเรียกกันทั่วไปเป็นเอเชียตะวันตก"
ประเทศในเอเชียใต้ โดยเฉพาะปากีสถาน อินเดีย และบังกลาเทศ เช่นเดียวกันกับประเทศในเอเชียกลางได้รับการรวมในคำนิยามจากแผนกวิชาตะวันออกใกล้ศึกษาของมหาวิทยาลัยพรินซ์ตัน
ดูเพิ่ม.
<templatestyles src="Div col/styles.css"/>
สุรินทร์ ประสมผล

คุณพ่อสุรินทร์ ประสมผล อธิการอาสนวิหารแม่พระประจักษ์ที่ลูร์ด นครราชสีมา และ ผู้จัดการ ร.ร.มารีย์วิทยา
ผลงานด้านต่าง ๆ.
คุณพ่อได้บวชเป็นบาทหลวงมาแล้ว 36 ปี จึงมีผลงานที่มากมาย ที่ได้กระทำไว้หลายต่อหลายที่ เฉพาะที่อาสนวิหารฯ และโรงเรียนมารีย์วิทยา มีดังนี้
ได้สร้างอาคารเรียนมารีอุส หอประชุมมารีอา ตึกยออากิม ต่อเติมอาคารเรียนจอห์นปอล 2 อาคารเรียนเซนต์เมรี่อินเตอร์ อาคารโรงยิมเปโตรและเปาโล หอพักครูต่างชาติ โรงจอดรถ สนามกีฬา ปรับปรุงถนน สถานที่ และ ปรับปรุงสุสาน ได้จัดซื้อที่ดินให้กับเขตมิสซังหลายสิบไร่
และที่สำคัญยิ่ง คือคุณพ่อเป็นผู้ที่อยู่เบื้องหลังในงานอภิเษกมุขนายก ชูศักดิ์ สิริสุทธิ์ และงานพิธีปลงศพมุขนายก พเยาว์ มณีทรัพย์ ซึ่งทั้ง 2 งาน เป็นที่ประทับใจ และกล่าวขานของทุกคนที่มาร่วมงานเป็นอย่างยิ่ง โดยที่คุณพ่อได้ให้การสนับสนุนในด้านการเงินกับทุกคน ที่เอ่ยปากขอนอกจากนั้นคุณพ่อยังเป็นที่พึ่งพิงของ โบสถ์ และโรงเรียนต่าง ๆ ในเขตมิสซังอีกด้วย นับว่ากิจการต่าง ๆ ที่คุณพ่อได้กระทำไว้ เป็นสิ่งยิ่งใหญ่และสำคัญยิ่ง นำความเจริญก้าวหน้าสู่โบสถ์ โรงเรียน และเขตมิสซัง 
ด้านชีวิต.
คุณพ่อ ได้ดำเนินชีวิตที่เรียบง่าย ไม่มีพิธีรีตองอะไรมากนัก มีจิตใจโอบอ้อมอารี เยือกเย็น ให้ความรัก ความเป็นกันเองกับทุก ๆ คน เป็นขวัญใจ และที่รักใคร่ของเด็ก ๆ คุณพ่อดำเนินชีวิตไม่ฟุ้งเฟ้อ เสื้อผ้าชุดเดิม รถเบนซ์คันเก่า ๆ แต่ทำงานรับใช้ศาสนจักร ด้วยความมุมานะ ตั้งใจ และอดทน โดยมีความซื่อสัตย์ สุจริต เป็นที่ตั้ง
คณะเกษตรศาสตร์และทรัพยากรธรรมชาติ มหาวิทยาลัยพะเยา

คณะเกษตรศาสตร์และทรัพยากรธรรมชาติ มหาวิทยาลัยพะเยา  เป็นหน่วยงานวิชาการระดับคณะวิชาแรกของมหาวิทยาลัยพะเยา ก่อตั้งเมื่อวันที่ 28 มิถุนายน พ.ศ. 2547 เป็นหน่วยงานที่นำองค์ความรู้ นวัตกรรมด้านวิทยาศาสตร์และเทคโนโลยีทางการเกษตร มาผสมผสานกับภูมิปัญญาท้องถิ่นด้านการเกษตรให้เหมาะสมกับสภาพภูมิศาสตร์ เศรษฐกิจ และสังคมในเขตภาคเหนือตอนบน ช่วยสกัดกั้นและลดค่าใช้จ่ายของนักเรียนที่สำเร็จการศึกษาในภูมิภาคเหนือตอนบนที่ประสงค์จะเข้าศึกษาในสาขาวิชาด้านเกษตรศาสตร์และทรัพยากรธรรมชาติ โดยไม่ต้องเข้าไปศึกษาในมหาวิทยาลัยส่วนกลางหรือภูมิภาคอื่น
ประวัติ.
คณะเกษตรศาสตร์และทรัพยากรธรรมชาติ มหาวิทยาลัยพะเยา เดิมเป็นสาขาวิชาในสังกัดสำนักวิชาวิทยาศาสตร์และเทคโนโลยี มหาวิทยาลัยนเรศวร วิทยาเขตสารสนเทศพะเยา ได้แก่ สาขาวิชาพืชศาสตร์ สาขาวิชาการประมง และสาขาวิชาอุตสาหกรรมเกษตร โดยดำเนินการจัดการหลักสูตรภายใต้คณะเกษตรศาสตร์ ทรัพยากรธรรมชาติและสิ่งแวดล้อม มหาวิทยาลัยนเรศวร และการบริหารหลักสูตรโดยสำนักวิชาการ วิทยาเขตสารสนเทศพะเยา โดยนิสิตสาขาวิชาอุตสาหกรรมเกษตรจะต้องย้ายไปเรียน ณ มหาวิทยาลัยนเรศวร พิษณุโลก ในชั้นปีที่ 3 และ 4
ต่อมาได้แยกออกมาตั้งเป็น สำนักวิชาเกษตรศาสตร์ ทรัพยากรธรรมชาติ และสิ่งแวดล้อม เมื่อวันที่ 28 มิถุนายน พ.ศ. 2547 และตามมติที่ประชุมสภามหาวิทยาลัยนเรศวร ในคราวประชุมครั้งที่ 114 (4/2547) เมื่อวันที่ 24 สิงหาคม พ.ศ. 2547 ให้ปรับสำนักวิชาเกษตรศาสตร์ ทรัพยากรธรรมชาติและสิ่งแวดล้อม ขึ้นเป็น สำนักวิชาเกษตรศาสตร์และทรัพยากรธรรมชาติ 
ต่อมา เมื่อวันที่ 21 กรกฎาคม พ.ศ. 2550 ในคราวประชุมครั้งที่ 13 (4/2550) สภามหาวิทยาลัยนเรศวร ได้มีมติให้เปลี่ยนชื่อ "มหาวิทยาลัยนเรศวร วิทยาเขตสารสนเทศพะเยา" เป็น "มหาวิทยาลัยนเรศวร พะเยา" และได้มีการตราพระราชบัญญัติมหาวิทยาลัยพะเยา พ.ศ. 2553 เมื่อวันที่ 12 กรกฎาคม พ.ศ. 2553 และประกาศในราชกิจจานุเบกษาเมื่อวันที่ 16 กรกฎาคม พ.ศ. 2553 จึงถือได้ว่ามหาวิทยาลัยพะเยาได้แยกออกจากมหาวิทยาลัยนเรศวร และเป็นมหาวิทยาลัยเอกเทศอย่างเต็มรูปแบบ ดังนั้นสำนักวิชาสำนักวิชาเกษตรศาสตร์และทรัพยากรธรรมชาติจึงได้เป็นองค์กรที่เทียบเท่าคณะและได้เปลี่ยนเป็นคณะเกษตรศาสตร์และทรัพยากรธรรมชาติ ตามประกาศมหาวิทยาลัยพะเยา เรื่อง การจัดตั้งส่วนงานวิชาการของมหาวิทยาลัยพะเยา พ.ศ. 2553 ตั้งแต่วันที่ 1 ตุลาคม พ.ศ. 2553 เป็นต้นมา 
สาขาวิชา.
คณะเกษตรศาสตร์และทรัพยากรธรรมชาติ มหาวิทยาลัยพะเยา มี 6 สาขาวิชา ดังนี้
วารันเจียน

วารันเจียน (ภาษากรีกยุคกลาง: Βάραγγοι, Βαριάγοι) คือชนไวกิง และชาวนอร์สที่เดินทางไปทางตะวันออกและทางใต้ไปยังบริเวณที่ในปัจจุบันคือรัสเซีย, เบลารุส และยูเครน ส่วนใหญ่ในคริสต์ศตวรรษที่ 9 ถึง 10 แต่นักวิทยาศาสตร์บางคนกล่าวว่าคำว่า "วารันเจียน" หมายถึงชนชาติพันธุ์ก็ได้ที่เป็นนักเดินทะเล พ่อค้า หรือโจรสลัด คำนี้ใช้ในบริบทที่เกี่ยวข้องกับไวกิงและกองทหารสลาฟที่เดินทางระหว่างเมืองสำคัญทางการค้าและมักจะเข้าทำสงครามเมื่อมีโอกาส คำที่คล้ายคลึงกันในภาษารัสเซีย "เนเม็ต" (немец) ใช้สำหรับชาวต่างประเทศจากประเทศในยุโรปแต่ส่วนใหญ่หมายถึงเยอรมัน ในภาษารัสเซียสมัยใหม่คำนี้หมายถึงคนเยอรมัน
ตามหลักฐานบันทึกพงศาวดารของรุสเคียฟที่รวบรวมราว ค.ศ. 1113 กล่าวถึงกลุ่มวารันเจียนที่รวมทั้งชนสวีด, ชนรุส, ชนนอร์มัน, ชนแองเกิล และ ชนกอตแลนเดอร์ ชนวารันเจียนส่วนใหญ่ที่ไปตั้งถิ่นฐานอยู่ทางตะวันออกของบอลติก รัสเซีย และดินแดนทางตอนใต้มาจากบริเวณที่เป็นสวีเดนปัจจุบัน
ชนวารันเจียนทำการค้าขาย โจรสลัด และทหารรับจ้าง และมักจะเดินทางทางน้ำ ไปจนถึงทะเลแคสเปียน และ คอนสแตนติโนเปิล
ค่าประสบการณ์

ค่าประสบการณ์ (มักย่อเป็น EXP และ XP) เป็นหน่วยวัดที่ใช้ในเกมสวมบทบาท (อาร์พีจี) จำนวนมากเพื่อบอกปริมาณความก้าวหน้าของตัวละครผู้เล่นตลอดเกม โดยทั่วไป ค่าประสบการณ์ได้จากการทำภารกิจ (เควส) เสร็จสิ้น การเอาชนะอุปสรรคและศัตรู และการเล่นสวมบทบาทที่สำเร็จ
ในอาร์พีจีหลายเกม ตัวละครเริ่มค่อนข้างอ่อนแอและไม่ได้ฝึก เมื่อได้ปริมาณประสบการณ์เพียงพอแล้ว ตัวละคร "เลเวลอัพ" คือ บรรลุการพัฒนาตัวละครขั้นต่อไป เหตุการณ์ดังกล่าวโดยทั่วไปเพิ่มสถิติของตัวละคร เช่น พลังชีวิตและความแข็งแกร่ง และอาจให้ตัวละครได้ความสามารถใหม่หรือปรับปรุงความสามารถที่มีอยู่แล้ว
พวงแสด

พวงแสด (ชื่อวิทยาศาสตร์: "Pyrostegia venusta") เป็นไม้เลื้อยในวงศ์ Bignoniaceae มีชื่อสามัญอื่น ๆ คือ Orange trumpet, Flame flower, Fire-cracker vine พวงแสด พวงแสดเครือ มีถิ่นกำเนิดในบราซิลตอนใต้ โบลิเวีย อาร์เจนตินาตะวันออกเฉียงเหนือ และปารากวัย แต่ปัจจุบันเป็นที่นิยมในสวนต้นไม้ทั่วโลก
ลักษณะทั่วไป.
ไม้เถาเลื้อย เนื้ออ่อน อายุหลายปี ใช้มือพันเลื้อยพัน กิ่งก้านเป็นเหลี่ยม ใบเป็นใบประกอบ เรียงสลับ มีใบย่อย 9 ใบ ในใบย่อยบางชุดใบกลางจะเปลี่ยนเป็นมือพัน ใบย่อย
รูปไข่ กว้าง 2-3 เซนติเมตร ยาว 4-5 เซนติเมตร ปลายใบแหลม โคนใบมน ขอบใบเรียบ ดอกสีส้ม ออกเป็นช่อแบบช่อกระจุกแยกแขนงตามซอกใบใกล้ปลายกิ่ง ช่อละ 10-30 รูปเข็ม โคนกลีบดอกเชื่อมติดกันเป็นหลอดยาว 3-6 เซนติเมตร ปลายแยก 5 กลีบ รูปแถบยาว และม้วนงอไปด้านหลัง มีขนละเอียด ดอกบานเต็มที่กว้าง 1.5-2 เซนติเมตร ออกดอกช่วงเดือนธันวาคมถึงมกราคม ผลแห้งแตก เป็นฝักยาว 15-20 เซนติเมตร เมล็ดกว้างประมาณ 1 เซนติเมตร ยาวประมาณ 3.5 เซนติเมตร 
การปลูกเลี้ยง.
พวงแสดปลูกได้ในดินทั่วไป มีความชื้นปานกลาง แสงแดดเต็มวัน ถ้าอากาศเย็นจะให้ดอกดก
คาบสมุทรคัมชัตคา

คาบสมุทรคัมชัตคา  เป็นคาบสมุทรทางภาคตะวันออกของประเทศรัสเซีย มีพื้นที่ประมาณ 472,300 ตารางกิโลเมตร ตั้งอยู่ระหว่างมหาสมุทรแปซิฟิก (ทางทิศตะวันออก) และทะเลโอคอตสค์ (ทางทิศตะวันตก) คาบสมุทรมีความยาว 1,250 กิโลเมตรโดยประมาณ
คาบสมุทรคัมชัตคาเป็นส่วนหนึ่งของดินแดนคัมชัตคา ซึ่งเป็นเขตการปกครองเขตหนึ่งของรัสเซีย โดยคาบสมุทรกินพื้นที่ส่วนใหญ่ของเขตการปกครองนั้น
ซูราบายา

ซูราบายา  เป็นเมืองใหญ่เป็นอันดับที่สองของอินโดนีเซีย และเป็นเมืองเอกของจังหวัดชวาตะวันออก ในวันที่ 13-14 พฤษภาคม พ.ศ. 2561 มีการก่อการร้ายเกิดขึ้นที่เมืองนี้มีผู้เสียชีวิตรวม 25 ราย บาดเจ็บอย่างน้อย 55 ราย
ซามูไรสปิริตส์

ซามูไร สปิริตส์ ("Samurai Supirittsu") หรือ ซามูไร โชดาวน์  เป็นเกมต่อสู้ (Vs.Fighting) ผลิตโดยบริษัท SNK Playmore จากประเทศญี่ปุ่น โดยที่ตัวละครในเกมจะเป็นพวกซามูไร, นักดาบ, นินจา และจอมยุทธ ซึ่งใช้อาวุธประจำกาย (อย่างเช่น ดาบ, มีดสั้น, ดาบคู่ หรืออาวุธลับต่างๆ) มาต่อสู้กัน โดยแต่ละภาคมักมี "กรรมการ" ในชุดดำถือธงมาคอยตัดสิน
ตัวละคร.
สำหรับตัวละครหลักของเกมนั้น มีหลายราย อาทิ : ฮาโอมารุ, เก็นจูโร่, นาโคลูลู, ริมูลูลู, เอิร์ธเควก, นิโคติน คาเฟอีน, ฮัตโตริ ฮันโซ, กัลฟอร์ด และ ยางิว จูเบย์ เป็นต้น นอกจากนี้ ในภาคต่อมายังมีตัวละครที่มีบุคลิกแปลกใหม่อย่าง คุราเซเกโด้, อิโรฮะ, โอจา-มารุ, ราเซทสุมารุ มาเพิ่มสีสันให้กับเกมด้วยเช่นกัน
นาโกรูรุ

นาโครูรู  เป็นตัวละครหญิงจากเกมซามูไรสปิริตส์ โดยเป็นหนึ่งในตัวละครหญิงที่นักเล่นเกมต่อสู้รู้จักกันมากที่สุด นาโครูรูมีมีดสั้นเป็นอาวุธคู่กาย ซึ่งมีรูปแบบการโจมตีที่เน้นจังหวะเป็นสำคัญ และมีนกเหยี่ยวนามว่า "มามาฮาฮา" เป็นผู้ช่วย และมีสุนัขป่าเป็นผู้ช่วยในเกมภาคต่อมา เธอมีน้องสาวอีกหนึ่งคนนามว่า ริมูรูรู และนาโครูรูยังเคยปรากฏตัวอยู่ในเกมชุด "เดอะคิงออฟไฟท์เตอร์ส" ทั้งในภาค "95" (ของระบบ เกมบอย) และภาค "2000" (เป็นสไตร์คเกอร์ ของ "ยูริ ซากาซากิ") และเธอยังเป็นตัวละครลับใน "เดอะคิงออฟไฟท์เตอร์ส" รูปแบบของเกม "ปาจิงโกะ" นอกจากนี้ นาโครูรู ยังเป็นตัวละครในเกม "Capcom vs. SNK 2" ด้วยเช่นกัน
ประวัติตามท้องเรื่อง.
ครั้งที่นาโครูรูวัย 15 ปีกับริมูรูรูน้องสาวกำลังเล่นกันในป่าใหญ่ นกเหยี่ยวมามาฮาฮาได้บินมายังดาบที่บิดาของเธอครอบครอง เธอเริ่มรู้สึกว่าบิดาของเธอตกอยู่ในอันตราย เธอจึงรีบออกเดินทางไปยังฮิโนวะทันที นาโครูรูได้เตือนสติกาโอซึ่งเป็นผู้นำกบฏแห่งเมืองฮิโนวะ ว่าสงครามของเขาเป็นสิ่งที่ทำลายโลกที่สวยงามใบนี้ แต่กาโอประกาศว่าเขาจะสร้างประเทศใหม่และจะกำจัดทุกคนที่ขวางเขา พลังแห่งธรรมชาติซึ่งมีชื่อว่าคามุอิซึ่งปรากฏขึ้นมาในช่วงก่อนหน้านี้ ได้ขอให้เธอเจริญรอยตามพ่อของเธอที่เสียชีวิตไป นาโครูรูได้ถามว่าอะไรจะเกิดขึ้นหากเธอปฏิเสธและให้เด็กผู้หญิงรายอื่นเป็นผู้สืบทอดแทน แต่เนื่องด้วยไม่อยากให้ริมูรูรูผู้เป็นน้องสาวต้องพบกับความเสี่ยง นาโครูรูจึงตอบรับที่จะเป็นนักรบคามุอิคนใหม่ของคามุอิ โคตัน
นาโครูรูยังคงปฏิบัติหน้าที่ในการปกป้องธรรมชาติมาโดยตลอด และได้ทำการกำจัดเหล่าคนร้ายเคียงคู่กับฮาโอมารุเรื่อยมา ภายหลังจากการปราบมิซูกิ ราโชจินลงได้แล้ว นาโครูรูได้อุทิศตนในการรักษาความสมดุลทางธรรมชาติ และร่วมจิตวิญญาณเป็นส่วนหนึ่งของธรรมชาติ
เพลงเดี่ยว

เพลงเดี่ยวในทางดนตรีไทยหมายถึงเพลงที่ใช้เพื่อการอวดฝีมือของนักดนตรีโดยเฉพาะ โดยในแต่เพลงนั้นจะมีเครื่องมือสำหรับการเดี่ยวเพลงๆนั้น 
เพลงที่ใช้ในการเดี่ยว.
เพลงเดี่ยวมีหลายที่มาดังนี้
ลักษณะทั่วไปของเพลงเดี่ยว.
ในเพลงเดี่ยวนั้นผู้ประดิษฐ์มักจะประดิษฐ์ทางมา 2 ทางคือ "ทางหวาน" หรือ "ทางโอด" กับ "ทางเก็บ" โดยทางหวานหรือทางโอดจะยึดตามเสียงร้องเป็นหลัก ทำให้เพลงเดี่ยวทางนี้มีทำนองที่เยือกเย็น ส่วนทางเก็บนั้นเป็นการแสดงความสามารถอีกอย่างหนึ่ง
การบรรเลง.
การบรรเลงเพลงเดี่ยวนั้นก็ต้องดูความเหมาะสมของเครื่องดนตรีว่าเล่นแล้วไพเราะหรือไม่ เช่น พญาโศก หากนำมาบรรเลงกับซอ ขลุ่ยหรือปี่ก็จะให้ความรู้สึกเศร้าโศกได้ แต่หากนำมาบรรเลงในทางระนาดเอกก็จะได้อารมณ์อีกแบบหนึ่ง
ริมูรูรุ

ริมูรูรู  เป็นตัวละครหญิงจากเกมซามูไรสปิริตส์ เธอมีมีดสั้นเป็นอาวุธคู่กาย และมีผลึกน้ำแข็งเป็นผู้ช่วย นอกจากนี้ ริมูรูรู ยังมีพี่สาวคนหนึ่งซึ่งมีชื่อว่า นาโครูรู
ประวัติตามท้องเรื่อง.
ตามตำนานได้มีการกล่าวถึงหญิงสาวนักแสวงบุญชาวไอนุ ซึ่งมีชื่อว่าริมูรูรู เธอชื่นชอบพี่สาวของเธออย่างมาก และมีลักษณะที่คล้่ายกันในด้านความมุ่งมั่นที่จะปกป้องธรรมชาติ แม้ว่าเธอยังคงต้องฝึกฝนอยู่และีมือไม่เก่งเท่าพี่สาวของเธออยู่ก็ตาม แต่เธอก็สามารถไล่สิ่งที่ชั่วร้ายออกจากป่าที่เธอใช้ชีวิตอยู่ได้ เมื่อเธอแยกตัวออกจากริมูรูรูผู้เป็นพี่สาวของเธอแล้ว แต่ก็ดูเหมือนว่านาโครูรูจะตามมาด้วยความหวังที่จะให้ความช่วยเหลือ ในซามูไรสปีริท III ริมูรูรูได้เข้าใจผิดคิดว่าในโลกของปีศาจมีแต่ความชั่วร้ายต้องเป็นฝีมือของอามาคุสะ ชิโร่เป็นแน่แท้ ซึ่งนาโครูรูพยายามห้ามน้องสาวของเธอไม่ให้เข้าไปยุ่งอยู่ก่อนหน้า
ในซามูไรโชดาวน์: วอริเออร์เรจ ริมูรูรูได้ชื่อว่าเป็นหญิงสาวแห่งแสงสว่างเช่นเดียวกับพี่สาวของเธอ ริมูรูรูถูกโอโบโระกักขัง และทำให้ริมูรูรูไม่สามารถช่วยพี่สาวของเธอได้ ซึ่งในภาคนี้ผู้เล่นจะต้องช่วยเหลือริมูรูรูเพื่อพี่สาวของเธอ เมื่อทั้งคู่สามารถอยู่ร่วมกันได้แล้ว พวกเธอก็จะทำการผนึกโอโบโระรวมทั้งอาวุธของเขาภายหลังจากกำจัดลงได้แล้ว
ในซามูไรสปีริท เซน ริมูรูรูไม่สามารถได้ยินเสียงแห่งธรรมชาติได้อีกต่อไป และเนื่องด้วยเธอไม่ต้องการให้พี่สาวของเธอเป็นกังวล เธอจึงออกจากบ้านด้วยความหวังที่จะหาเหตุผลบางอย่างสำหรับเธอเอง
เก็นจูโร่

คิบากามิ เก็นจูโร่ (; โรมาจิ: "Kibagami Genjūrō") เป็นตัวละครจากเกมซามูไรสปิริตส์ ซึ่งเป็นนักดาบพเนจรชาวญี่ปุ่น มีดาบคาตานะเป็นอาวุธ และมีท่าไม้ตายคือ เพลงดาบที่มีแผ่นภาพลวงตาบังหน้าขณะฟันดาบจู่โจมอย่างเช่น แผ่นภาพของผีเสื้อ, หมูป่า และนกกระเรียน เป็นต้น เก็นจูโร่มีคู่ปรับคนสำคัญคือฮาโอมารุ ซึ่งเป็นตัวเอกของเกมผู้ใช้ดาบคาตานะเป็นอาวุธเช่นเดียวกัน แต่เขาก็มีรูปแบบการโจมตีที่เน้นการโจมตีแบบต่อเนื่อง ในขณะที่ฮาโอมารุจะถนัดการโจมตีแบบหนักหน่วงมากกว่า
ประวัติตามท้องเรื่อง.
เก็นจูโร่ ได้เคยอ้างว่าได้เคยทำการสังหารครอบครัวของเขามาแล้วครั้งหนึ่ง รวมทั้งคนอื่นๆอีกอย่างน้อยหนึ่งพันราย จากการที่มารดาของเขาเป็นโสเภณี และเนื่องจากอาชีพของเธอทำให้เก็นจูโร่ไม่รู้อะไรเลยเกี่ยวกับบิดาของตน แต่ถึงกระนั้น เขาก็ได้สาบานตนอย่างเงียบๆว่าจะดูแลมารดาของเขา จนกระทั่งบิดาของเขากลับมาที่บ้าน เมื่อเก็นจูโร่อายุได้สิบห้าปี เขาได้สังหารผู้ชายคนหนึ่งที่อาศัยอยู่ในบ้านของพวกเขา เนื่องจากต้องการปกป้องมารดา ในช่วงนั้น เขาดื่มสุราทั้งมีอาการโกรธเกรี้ยว มารดาของเก็นจูโร่เข้าตีพร้อมสาปแช่งและฝากรอยแผลเป็นไว้บนแผ่นหลัง แต่แล้วในที่สุด เขาได้พลั้งมือสังหารมารดาของตน
เก็นจูโร่ได้กลายเป็นเด็กกำพร้า นิโคติน คาเฟอีน ได้รับเขามาเลี้ยงดูและถ่ายทอดวิชาที่บ้านของเขาพร้อมกับฮาโอมารุ ศิษย์ทั้งคู่กลายเป็นเพื่อนสนิทในเวลาต่อมา ทว่าเก็นจูโร่กลับมีความปรารถนาที่จะได้รับพลังเพิ่มยิ่งขึ้น ในการทดสอบศิษย์ของนิโคติน เขาได้ทำการหลกล่อให้ทั้งคู่ทำการช่วงชิงสมบัติ ซึ่งเป็นดาบที่มีชื่อว่าฟุกุโดคุ พวกเขาได้รับการทดสอบให้เผชิญหน้ากับกลุ่มนักสู้อื่น เก็นจูโร่เชื่อว่าคนไร้ค่าไม่สมควรมีชีวิตอยู่ เขาได้ทำการสังหารฝ่ายตรงข้ามในการทดสอบครั้งนี้ เขาต้องออกจากบ้านของนิโคตินเนื่องจากถูกรังเกียจพฤติกรรมชั่วที่ก่อในเหตุการณ์ครั้งนั้น เก็นจูโร่จึงสาบานว่าสักวันจะต้องสังหารทั้งฮาโอมารุและนิโคติน ความมุ่งร้ายของเขาฝังแน่นลงสู่การใช้ดาบ เขาชิงชังฮาโอมารุเป็นพิเศษ เนื่องจาก ฮาโอมารุมีลักษณะที่เหมือนกับพวกผู้ชายที่ชอบมายุ่งกับมารดาของเขา ซึ่งเก็นจูโร่เคยสังหารพวกเขามาก่อน นอกจากนี้ เก็นจูโร่ยังมีความรู้สึกสนใจต่อชิกิ ซึ่งเป็นนักสู้สาวอีกราย เนื่องจากมีลักษณะที่คล้ายกับมารดาของเขาเอง
สกุลช้าง

สกุลช้าง ("Rhynchostylis", "Rhy") เป็นพืชในวงศ์กล้วยไม้ (Orchidaceae) มี 6 ชนิด เป็นพืชถิ่นเดียวในประเทศอินเดีย ,ประเทศไทย, ประเทศมาเลเซีย, ประเทศอินโดนีเซีย และประเทศฟิลิปปินส์
ลักษณะทางพฤกษศาสตร์.
กล้วยไม้สกุลช้างมีลักษณะลำต้นสั้นแข็ง ใบแข็ง หนาอวบน้ำ มีลายเป็นเส้นขนานหลายเส้นตามแนวยาวของใบ ออกดอกเป็นช่อ ช่อดอกตั้งขึ้นหรือโค้งลง กลีบดอกชั้นนอกโตกว่ากลีบชั้นใน ปากไม่มีข้อพับ ปากจะเชื่อมต่อกับฐานเส้าเกสร เดือยดอกชี้ไปข้างหลังแต่ปลายปากชี้ไปข้างหน้า ไม่มีหูหรือมีก็มีขนาดเล็ก เส้าเกสรและ ฐานเส้าเกสรสั้น มีเรณู 2 ก้อน มีกลิ่นหอม
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
สกุลหวาย

สกุลหวาย (ชื่อวิทยาศาสตร์: "Calamus") เป็นสกุลของปาล์มในวงศ์ Arecaceae เป็นหนึ่งในหลายสกุลที่จัดว่าเป็นหวาย ในสกุลนี้มีสมาชิกประมาณ 400 สปีชีส์ ทั้งหมดเป็นพืชพื้นถิ่นในพื้นที่เขตร้อนและกึ่งเขตร้อนของเอเชีย, แอฟริกา และออสเตรเลีย ลักษณะเป็นพืชที่ลำต้นผอม ใช้ใบในการปีนป่าย บางชนิดมีมือเกาะ มีหนาม กิ่งก้านอาจจะเติบโตได้ถึง 200 เมตร 
ชนิด.
ข้อมูลเมื่อ เมษายน 2022[ [update]] "Plants of the World Online" ยอมรับ 415 ชนิด ดังนี้:
<templatestyles src="Div col/styles.css"/>
นักการเมือง

นักการเมือง, ผู้นำทางการเมืองหรือบุคคลทางการเมือง (อังกฤษ: politician มาจากภาษากรีกโบราณ polis ที่แปลว่า "เมือง") เป็นบุคคลผู้เกี่ยวข้องกับการมีอิทธิพลต่อนโยบายสาธารณะและการวินิจฉัยสั่งการ ซึ่งรวมผู้ดำรงตำแหน่งวินิจฉัยสั่งการในรัฐบาล และผู้ที่มุ่งดำรงตำแหน่งเหล่านั้น ไม่ว่าด้วยวิธีการเลือกตั้ง การสืบทอด รัฐประหาร การแต่งตั้ง การพิชิต หรือวิธีอื่น การเมืองไม่ใช่จำกัดอยู่เพียงวิธีการปกครองผ่านตำแหน่งสาธารณะเท่านั้น ตำแหน่งทางการเมืองอาจถืออยู่ใน
ผู้ที่ถือเป็นนักการเมือง.
คือ ผู้ที่ปฏิบัติการทางการเมือง โดยเฉพาะอย่างยิ่งในการเมืองพรรค (party politics) ผู้ดำรงหรือมุ่งดำรงตำแหน่งทางการเมืองไม่ว่ามาจากการเลือกตั้งหรือแต่งตั้ง และไม่ว่าอย่างเป็นอาชีพหรืออย่างอื่น ตำแหน่งมีได้ตั้งแต่ตำแหน่งท้องถิ่นไปจนถึงตำแหน่งฝ่ายบริหาร นิติบัญญัติและตุลาการของรัฐบาลระดับรัฐและชาติ เจ้าพนักงานบังคับใช้กฎหมายบางแห่ง เช่น นายอำเภอ (sheriff) ถือเป็นนักการเมืองด้วย
ชาวมูเซอ

ชาวล่าหู่ หรือ ชาวมูเซอ  เป็นชาวเขาเผ่าหนึ่งในประเทศไทย แบ่งย่อยได้เป็น 23 กลุ่ม เช่น ชาวมูเซอดำ ชาวมูเซอแดง ชาวมูเซอดำเบเล ชาวมูเซอเหลืองบาเกียว ชาวมูเซอลาบา ชาวมูเซอเหลืองบ้านลาน และชาวมูเซอกุเลา เป็นต้น ภาษาที่ใช้พูดคือภาษามูเซอที่แตกต่างไปในแต่ละเผ่าย่อย ชาวมูเซอเรียกตัวเองว่าล่าหู่ หมายถึง ชนเผ่าที่ได้กินเนื้อเสือปิ้งซึ่งเป็นการบอกถึงความกล้าหาญของชาวมูเซอที่ล่าเสือมากินเป็นอาหารได้ส่วนคำว่ามูเซอนั้น ในภาษาไทใหญ่ มูหมายถึงนิดหน่อย ส่วนเซอ หมายถึงสนุกสนาน โดยในประเทศไทยชาวมูเซอส่วนใหญ่อาศัยอยู่ในจังหวัดเชียงราย จังหวัดเชียงใหม่ จังหวัดแม่ฮ่องสอน และจังหวัดตาก
แกร์มานิอาซูแปริออร์

แกร์มานิอาซูแปริออร์  เป็นหนึ่งในมณฑลของจักรวรรดิโรมัน ตั้งอยู่ทางเหนือน้ำของแกร์มานิอาอีงแฟริออร์ ประกอบด้วยดินแดนทางตะวันตกของสวิตเซอร์แลนด์ บริเวณเทือกเขาฌูว์รา และแคว้นอาลซัสของฝรั่งเศส และทางตะวันตกเฉียงใต้ของเยอรมนีในปัจจุบัน เมืองสำคัญได้แก่ เบอซ็องซง (ในสมัยโรมันเรียกว่าแวซ็อนติโอ), สทราซบูร์ (อาร์แก็นตอราตูง) และวีสบาเดิน (อาไกวมัตติอาไก) โดยมีเมืองหลวงอยู่ที่ไมนทซ์ (มอก็อนติอากูง) อาณาบริเวณของมณฑลยังครอบคลุมตอนกลางของแม่น้ำไรน์ที่ติดกับพรมแดนเยอรมัน และมณฑลไรติอาในเทือกเขาแอลป์ทางตะวันออกเฉียงใต้
ราวปี ค.ศ. 300 เมื่อโรมเริ่มสูญเสียอำนาจในบริเวณตอนใต้สุดของมณฑล ส่วนที่อยู่ทางตอนใต้ (ปัจจุบันอยู่ในสวิตเซอร์แลนด์) ก็ถูกผนวกเข้ากับมณฑลมักซิมาเซกวาโนรูง ก่อนจะกลายเป็นส่วนหนึ่งของบูร์กอญในตอนต้นคริสต์ศตวรรษที่ 5
แกร์มานิอาอีงแฟริออร์

แกร์มานิอาอีงแฟริออร์  เป็นมณฑลหนึ่งของจักรวรรดิโรมัน ตั้งอยู่บนฝั่งซ้ายของแม่น้ำไรน์ ปัจจุบันคือบริเวณประเทศลักเซมเบิร์ก ทางตอนใต้ของเนเธอร์แลนด์ บางส่วนของเบลเยียม และบางส่วนของรัฐนอร์ทไรน์-เว็สท์ฟาเลินในเยอรมนี 
บริเวณที่ตั้งถิ่นฐานหลักของมณฑลนี้ ได้แก่ กัสตราแวแตรา, กอโลนิอาอุลปิอาตรายานา (ทั้งสองแห่งตั้งอยู่ใกล้กับเมืองซันเทินในเยอรมนี), กอริโอวัลลูง (ปัจจุบันคือเฮร์เลินในเนเธอร์แลนด์), อัลบานิอานา (อัลเฟินอานเดินไรน์ในเนเธอร์แลนด์), ลุกดูนูงบาตาโวรูง (กัตไวก์ในเนเธอร์แลนด์), ฟอรูงฮาดริอานี (โฟร์บืร์คในเนเธอร์แลนด์), อุลปิอาโนวิออมากุสบาตาโวรูง (ไนเมเคินในเนเธอร์แลนด์), ตราแย็กตูง (ยูเทรกต์ในเนเธอร์แลนด์), อาตูอาตูกาตุงโกรรูง (โตงเงอเรินในเบลเยียม), บ็อนนา (บ็อนในเยอรมนี) รวมทั้งกอโลนิอาเกลาดิอาอาราอากริปปีเนงซิอูง (โคโลญในเยอรมนี) ซึ่งเป็นเมืองหลวง
กองทัพที่ประจำการอยู่ในแกร์มานิอาอีงแฟริออร์มีชื่อย่อซึ่งพบจากจารึกว่า ""  แบ่งออกเป็นหลายกองย่อย ในจำนวนนี้ กองทหารที่ 1 มิแนร์วิอา  และกองทหารที่ 30 อุลปิอาวิกตรีกส์  เป็นกองประจำการถาวร ส่วนกองเรือรักษาความปลอดภัยที่มีหน้าที่ลาดตระเวนตามลำน้ำไรน์และชายฝั่งทะเลเหนือมีฐานที่ตั้งอยู่ที่กัสตราแวแตราและต่อมาย้ายไปที่กอโลนิอาเกลาดิอาอาราอากริปปีเนงซิอูง
การเผชิญหน้ากันครั้งแรกระหว่างกองทัพโรมันกับผู้คนในแถบแกร์มานิอาอีงแฟริออร์เกิดขึ้นในสมัยของจูเลียส ซีซาร์ ระหว่างสงครามกอล ซีซาร์เข้ามารุกรานบริเวณนี้ราวปี 57 ก่อนคริสต์ศักราช และต่อมาอีก 3 ปีก็สามารถกำจัดชนเผ่าไปได้หลายกลุ่ม รวมทั้งแอบูโรเนส  และแมนาปี  ซึ่งจูเลียส ซีซาร์เรียกว่าเป็น "พวก [ชนเผ่า] เยอรมัน" แต่ความจริงพวกเขาอาจมาจากกลุ่มชาติพันธุ์เคลต์หรืออย่างน้อยก็เป็นชนเผ่าเยอรมันที่มีเชื้อสายเคลต์
แกร์มานิอาอีงแฟริออร์เป็นที่ตั้งถิ่นฐานของโรมันมาตั้งแต่ราวปี 50 ก่อนคริสต์ศักราช ในช่วงแรกเป็นส่วนหนึ่งของมณฑลกัลลิอาแบ็ลกิกา จนกระทั่งได้รับการสถาปนาเป็นมณฑลโรมันใน ค.ศ. 90 ต่อมาก็ได้รับการจัดเป็นมณฑลของจักรพรรดิ (Imperial province) แกร์มานิอาอีงแฟริออร์ตั้งอยู่ทางทิศเหนือของแกร์มานิอาซูแปริออร์ ทั้งคู่รวมเรียกว่าแกร์มานิอา (คำว่า "อีงแฟริออร์" หมายถึงตั้งอยู่ทางท้ายน้ำ ซึ่งเป็นพื้นที่ต่ำกว่า ไม่ใช่ตั้งอยู่ทางทิศใต้)
ลูซีตานิอา

ลูซีตานิอา  เป็นหนึ่งในมณฑลของโรมันโบราณ ครอบคลุมอาณาบริเวณทั้งหมดที่เป็นประเทศโปรตุเกสปัจจุบัน (ทางตอนใต้ของแม่น้ำโดรู) รวมไปถึงบางส่วนของประเทศสเปนปัจจุบัน (แคว้นเอซเตรมาดูราและบางส่วนของจังหวัดซาลามังกา)
ลูซีตานิอามาจากคำว่า "ลูซีตานี" หรือชาวลูซีตานิอา (กลุ่มชนในกลุ่มชาติพันธุ์อินโด-ยูโรเปียน) ตามหลักฐานการบันทึกของสตราโบใน "หนังสือภูมิศาสตร์" ว่าเป็นชนที่ตั้งถิ่นฐานอยู่ทางตอนเหนือของแม่น้ำโดรู
เมืองหลวงของมณฑลลูซีตานิอาอยู่ที่เอแมริตาเอากุสตาหรือเมืองเมริดาในปัจจุบัน เดิมมณฑลนี้เป็นส่วนหนึ่งของมณฑลฮิสปานิอาอุลแตริออร์ของสาธารณรัฐโรมัน ก่อนที่จะแยกออกเป็นมณฑลเอกเทศของจักรวรรดิโรมัน
มณฑลของโรมัน

มณฑล (พหูพจน์:) เป็นเขตการปกครองระดับพื้นฐาน ในสมัยโรมันโบราณ มาจนกระทั่งถึงสมัยจตุราธิปไตย (ราว ค.ศ. 296) เมื่อกลายเป็นหน่วยเขตการปกครองระดับสูงสุดของจักรวรรดิโรมันนอกคาบสมุทรอิตาลี คำว่า "province" ในภาษาอังกฤษที่แปลว่ามณฑลมีรากมาจากคำว่า "provincia" ในภาษาละตินที่ชาวโรมันใช้สื่อสาร
มณฑลโดยทั่วไปจะปกครองโดยนักการเมืองระดับสมาชิกวุฒิสภาที่เดิมมักจะเป็นอดีตกงสุลหรืออดีตพรีเตอร์ (Praetor) มีข้อยกเว้นในมณฑลอียิปต์ (จักรพรรดิเอากุสตุสทรงผนวกดินแดนนี้เข้ากับจักรวรรดิหลังจากคลีโอพัตราเสด็จสวรรคต) ที่จะมีข้าหลวงระดับ Equestrian order เป็นผู้ปกครองเท่านั้น ทั้งนี้อาจเป็นเพราะพยายามลดความทะเยอทะยานของกลุ่มสมาชิกวุฒิสภาลง ข้อยกเว้นนี้เป็นกรณีพิเศษที่ไม่ขัดกับกฎหมายโรมัน เพราะตามประเพณีของกษัตริย์เฮเลนนิสติก ถือว่าอียิปต์เป็นอสังหาริมทรัพย์ส่วนพระองค์ของจักรพรรดิเอากุสตุส
เตเวแซ็งก์มงด์

เตเวแซ็งก์มงด์  หรือรู้จักกันในชื่อ เตเวแซ็งก์  เป็นสถานีโทรทัศน์ระดับนานาชาติแพร่ภาพด้วยภาษาฝรั่งเศส
ประวัติ.
เตเวแซ็งก์มงด์ออกอากาศครั้งแรกในเดือนมกราคม ค.ศ. 1984 โดยมี นายแซร์ฌ อาดา เป็นผู้จัดการสถานีจนถึงเดือนพฤศจิกายน ค.ศ. 2004 โดยมีกรรมการคนใหม่วันที่ 6 เมษายน ค.ศ. 2005 คือ นายฌ็อง-ฌัก อายากง ซึ่งเคยดำรงตำแหน่งอดีตรัฐมนตรีว่าการกระทรวงวัฒนธรรมและการสื่อสารฝรั่งเศส ในปี ค.ศ. 2006 ได้มีการปรับรูปแบบใหม่ภายใต้ชื่อ "เตเวแซ็งก์มงด์" เพื่อตอกย้ำความมุ่งมั่นและจุดสำคัญให้เป็นให้เป็นสถานีโทรทัศน์ระดับโลก นอกจากนี้ยังมีการย้ายไปยังสำนักงานออกอากาศแห่งใหม่และปรับเปลี่ยนตารางการออกอากาศใหม่ตั้งแต่ปี ค.ศ. 2001 เป็นต้นมา นอกจากนี้ เตเวแซ็งก์มงด์ยังเป็นทั้งชื่อขององค์กร อย่างไรก็ตามในแคนาดายังมีการดำเนินการออกอากาศภายใต้ชื่อ "เตเวแซ็งก์" อยู่ ทั้งนี้เตเวแซ็งก์มงด์ยังเป็นสถานีโทรทัศน์ที่มีเครือข่ายทั่วโลกใหญ่เป็นอันดับสี่ของโลกรองจากที่บีบีซี, เอ็มทีวี และซีเอ็นเอ็น
รูปแบบของรายการ.
ส่วนใหญ่มีเนื้อหาเป็นภาษาฝรั่งเศส โดยเฉพาะ ฟร็องส์เตเลวีซิอง (FranceTelevision) จากฝรั่งเศส ยังมีรายการที่มีชื่อเสียง เช่น RTBF จากเบลเยียม, TSR จากสวิตเซอร์แลนด์, บรรษัทกระจายเสียงแห่งแคนาดา (Radio-Canada) TVA จากแคนาดา และ TV Monaco จากโมนาโก นอกจากข่าวในประเทศและต่างประเทศแล้ว ยังได้แพร่ภาพการแข่งขันฟุตบอลลีกเอิง, ภาพยนตร์, ละคร, เพลง และการ์ตูน ซึ่งหมายเลข 5 ในชื่อของสถานีมาจากเครือข่ายการออกอากาศทั้ง 5 แห่งในการก่อตั้ง
ช่องอย่างเป็นทางการ.
ในปี ค.ศ. 2015 มีการแพร่ภาพทั้งหมด 11 ช่อง
ซึ่งช่องเตเวแซ็งก์เกแบ็กกานาดาเท่านั้นผลิตขึ้นที่เมืองมอนทรีออล รัฐควิเบก ประเทศแคนาดา ส่วนที่เหลืออีก 10 ช่อง ผลิตขึ้นในกรุงปารีสภายใต้ชื่อ "เตเวแซ็งก์มงด์"
พื้นที่ในการออกอากาศ.
ท่านสามารถรับชมช่องเตเวแซ็งก์มงด์ได้ทาง AsiaSat 7, ไทยคม 6 KU, Laosat 1 KU ซึ่งจะออกอากาศและครอบคลุมทั่วทวีปเอเชีย และในประเทศไทยรับชมช่องเตเวแซ็งก์มงด์ได้ทางทรูวิชั่นส์ ช่องที่ 788 บนแพลทินัม, โกลด์, ซูเปอร์ แฟมิลี่ และ สมาร์ท แฟมิลี่ แพ็กเกจ (ใช้กล่องรับสัญญาณแบบ MPEG4) แพ็กเกจทรูวิชั่นส์นาว แมกซ์ และทรูวิชั่นส์นาว แมกซ์วัน บนแอปพลิเคชั่นทรูวิชั่นส์ นาว, เอไอเอสเพลย์ ช่อง 307 บนแอปพลิเคชั่น และกล่องเอไอเอส เพลย์บ็อกซ์, กล่อง NT Net Play iPTV ช่อง 209
เรื่องเล่าจากปีที่ผ่านมา

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เรื่องเล่าจากปีที่ผ่านมา (;) เป็นบันทึกประวัติศาสตร์ของจักรวรรดิรุสเคียฟจาก ค.ศ. 850 จนถึง ค.ศ. 1110 ที่รวบรวมขึ้นในเคียฟประมาณ ค.ศ. 1113
ชอร์ต (การเงิน)

ชอร์ต  ในทางการเงิน หมายถึง การลงทุนในลักษณะที่นักลงทุนจะได้กำไรหากมูลค่าของสินทรัพย์ลดลง ตรงกันข้ามกับ "ลอง" ที่นักลงทุนจะได้กำไรหากมูลค่าของสินทรัพย์สูงขึ้น 
การชอร์ตมีหลายวิธี ซึ่งวิธีการพื้นฐานที่สุดคือการยืมสินทรัพย์ (มักเป็นหลักทรัพย์ เช่น หุ้น หรือพันธบัตร) และขายในทันที จากนั้นนักลงทุนจะซื้อหลักทรัพย์ประเภทเดียวกันในจำนวนเดียวกันเพื่อส่งคืนให้กับผู้ให้ยืม หากราคาลดลงระหว่างการขายครั้งแรกและการซื้อคืนหลักทรัพย์ นักลงทุนจะทำกำไรได้จากส่วนต่างนี้ ในทางกลับกัน หากราคาสูงขึ้นนักลงทุนจะต้องแบกรับผลขาดทุน โดยปกติผู้ขายชอร์ตจะต้องจ่ายค่าธรรมเนียมในการยืมหลักทรัพย์ (เรียกเก็บในอัตราเฉพาะเมื่อเวลาผ่านไป คล้ายกับการจ่ายดอกเบี้ย) และคืนเงินให้กับผู้ให้ยืมสำหรับผลตอบแทนเป็นเงินสดที่ผู้ให้ยืมจะได้รับ หากหลักทรัพย์ไม่ถูกยืมออก เช่น เงินปันผลใด ๆ ที่จะต้องจ่ายให้กับผู้ให้ยืมหากพวกเขายังคงเป็นผู้ถือหุ้นที่พวกเขาให้ยืมไป
แนวคิด.
การชอร์ตด้วยหลักทรัพย์ที่ยืม.
หากต้องการทำกำไรจากการลดลงของราคาหลักทรัพย์ ผู้ขายชอร์ตสามารถยืมหลักทรัพย์และขายได้ โดยคาดหวังว่าจะมีราคาถูกกว่าเมื่อซื้อคืนในอนาคต การซื้อหลักทรัพย์ที่ถูกขายชอร์ตเรียกว่า "การคืนหุ้นหลังขายชอร์ต" ซึ่งสามารถทำได้ตลอดเวลาก่อนที่หลักทรัพย์จะถึงกำหนดส่งคืน เมื่อปิดสัญญาแล้วผู้ขายชอร์ตจะไม่ได้รับผลกระทบจากการขึ้นหรือลงของราคาหลักทรัพย์ในภายหลัง เนื่องจากถือหลักทรัพย์ซึ่งจะส่งคืนให้กับผู้ให้ยืมอยู่แล้ว
กระบวนการนี้ขึ้นอยู่กับความจริงที่ว่า หลักทรัพย์ (หรือทรัพย์สินอื่น ๆ ที่ถูกขายชอร์ต) สามารถทดแทนกันได้ ดังนั้นนักลงทุนจึง "ยืม" หลักทรัพย์ในความหมายเดียวกับเงินสดที่ยืมมาโดยที่เงินสดที่ยืมสามารถใช้ได้อย่างอิสระ และสามารถคืนเป็นธนบัตรหรือเหรียญต่าง ๆ ให้กับผู้ให้ยืมได้ ตรงกันข้ามกับความรู้สึกที่ว่า คนหนึ่งยืมจักรยานโดยที่จะต้องคืนจักรยานคันเดิม ไม่ใช่จักรยานคันใหม่ที่เป็นรุ่นเดียวกัน
ในทางทฤษฎี ราคาของหุ้นมีไม่จำกัด ความสูญเสียที่อาจเกิดขึ้นของผู้ขายชอร์ตจึงมีไม่จำกัดในทางทฤษฎีด้วย
ตัวอย่างการขายชอร์ตที่ทำกำไรได้.
หุ้นบริษัท ACME มีราคาปัจจุบันที่ 10 บาทต่อหุ้น
ตัวอย่างการขายชอร์ตที่ขาดทุน.
หุ้นบริษัท ACME มีราคาปัจจุบันที่ 10 บาทต่อหุ้น